هه‌ر ڕۆژ كه تێده‌په‌ڕێت ئه‌و ڕاستییه كه من مرۆڤێكی بێ‌تام ساده‌م و به‌كه‌ڵكی ئه‌و ڕۆژگاره نایه‌م زۆرتر و زیاتر خۆی ده‌سه‌لمێنێت! هه‌ر ڕۆژ كه تێده‌په‌ڕێت، به هه‌ر ڕووداوێكی ساده زیاترو زۆرتر دڵنیا ده‌بم كه جنسی دڵی من به‌رگه‌ی ته‌كانه‌كانی باوی ئه‌مڕۆ ناگرێت و هه‌ر ئه‌ورۆ و سبێیه داكه‌وێته خوار! هه‌موو جارێ به خۆم ده‌ڵێم شته‌كان له‌وه‌ی كه هه‌ن خراپتر نابن و هێشتا چی‌وا تێنه‌په‌ریوه و زۆر خراپتره‌كه‌ی به چاو ده‌بینم و سه‌رم دیسان سووڕ ده‌مێنێت و تا ماوه‌یه‌كی كاس ده‌بم و نازانم شته‌كان چۆن بۆ خۆم لێكده‌مه‌وه! هه‌موو جارێ به خۆم ده‌ڵێم كه‌سێک كه مه‌جبوور نه‌كرابێت، خۆ نه‌خۆش نییه درۆ بكات، و زۆری پێناچێت ده‌بینم با نه‌خۆشه! هه‌موو جارێ به خۆم د‌ڵێم نا، باوه‌ڕ ناكه‌م كه‌سێک دڵی ئه‌وه‌ی هه‌بێت بێ هیچ هۆیه‌ک كه‌سێكی‌تر ئازار بدات، هه‌ستی بریندار بكات، درۆی ده‌گه‌ڵ بكات، بێ‌ڕێزی پێ بكات! هێشتا له لێكدانه‌وه‌كانی خۆمدا په‌له‌قاژه‌ی ده‌كه‌م كه ده‌بینم با، هیچ كه‌س بۆ هیچ كارێک هیچ هۆیه‌كی پێویست نییه و هه‌ر كه‌س هه‌رچی پێی‌خۆش بێت و هه‌ر جۆرێک بێت ده‌توانێت وه‌ک ئاو خواردنه‌وه، سه‌رو گوێلاكی كه‌سێکی‌تر داگرێت!\nتاڵترین شێوه ئه‌وه‌یه نه‌زانی كه‌سێک له كوێ وه‌ستاوه و تۆ ئه‌وت له كوێ هه‌یه، قسه‌كانی نه‌رم و كرده‌وه‌کانی تیرێكی ژاراوین ... هه‌میشه هه‌وڵمداوه بیر له بیانوو بچووكه‌كان بكه‌مه‌وه كه دڵ پێی خۆش ده‌بێت، هه‌میشه هه‌وڵم داوه باشترینه‌کان له لای مرۆڤه‌كان ببینم، هه‌میشه هه‌وڵم داوه ئه‌و دیوی شته‌كان ببینم تا تاقه‌ت بێنم ...\nئه‌مڕۆ، ئێستا ... هه‌رچی چاو ده‌گێرم هیچ به‌هانه‌یه‌ك نابینمه‌وه!\nله‌بیرمه یه‌كه‌م جار ده‌نگتم له ناو په‌یام‌گیری مۆبایله‌که‌مدا بیست. له‌بیرمه دواتر به چ شه‌ڕمێكه‌وه قسه‌مان كرد، له بیرته؟ له بیرمه یه‌كه‌م جار كه قسه‌مان كرد هه‌زار شت بوو ده‌مویست پێتی بڵێم و نه‌مگوت و زۆر شت بوو ده‌تویست باسی بكه‌یی و نه‌تكرد، له‌بیرته؟ له‌بیرمه وتت "به كوردی دڵداری ناكرێت!"، له‌بیرمه من تامه‌زرۆی بیستنی بووم، له‌بیرمه دواتر هه‌موو ڕۆژێ به كوردی ده‌تنووسیی "خۆشمده‌وێی" له‌بیرمه هه‌موو شه‌وێک قسه‌مان ده‌كرد، ڕۆژه‌كان به وتنی "به‌یانیت باش" به تۆ ده‌ستی پێده‌كرد و خه‌یاڵ و خه‌ونه‌كان به بیستنی "شه‌وخۆش گوڵم" داگیریان ده‌كردم، له‌بیرته؟ له‌بیرمه شه‌وێك له عاڵه‌می مه‌ستیدا بۆت نووسیم "بیرت ده‌كه‌م به جۆرێك كه قه‌ت بیری كه‌سم ئاوا نه‌كردووه"، له‌بیرمه چاوه‌كانم ته‌ر بوون. له‌بیرمه ئه‌و ڕۆژه‌ی به نه‌دیتنی تۆ ده‌ستی پێده‌كرد، درێژترین ڕۆژی ژیانم ده‌بوو، له‌بیرمه وه‌ك بڵێی كات وه‌ستابێت، ڕۆژه‌كان نه‌ده‌ڕۆیشتن، له‌بیرته؟ له‌بیرمه نه‌مزانی شته‌كان چۆن ده‌ستیان پێكرد، له‌بیرمه نه ده‌متوانی بگه‌رێمه‌وه بۆ دواوه و نه‌ده‌متوانی ده‌ست له خه‌یاڵی خۆشه‌ویستیت هه‌ڵگرم، له‌بیرمه تاڵترین ترسی ژیانم ته‌جره‌به كرد، له‌بیرته؟ له‌بیرمه شه‌وێک له ترسه‌كانمدا توامه‌وه، له‌بیرمه تۆ دوو كه‌س بووی، له‌بیرمه " هه‌م تۆم خۆشده‌ویست و هه‌م ئه‌ویش"، تۆ دوو كه‌س بووی، من ئه‌وه‌م ده‌زانی و تۆ هێشتا به‌م نه‌هێنییه‌ی خۆتت نه‌زانیبوو، له‌بیرته؟ له بیرمه یه‌كه‌م جار كه دیتمی، ئه‌وه‌ڵ له چاوه‌كانتدا خۆم دیته‌وه و دوایی له باوه‌شتدا ون بووم. له‌بیرته؟ له‌بیرمه هه‌رجاره‌ی ده‌ستم ده‌گرتی ده‌مویست پێت بڵێم ... به‌ڵام نه‌ده‌كرا... نه‌ده‌بوو ... نه‌مده‌توانی! له‌بیرمه هه‌رجاره‌ی چاوت لێده‌كردم چاوه‌روانی بیستنی بووم... به‌ڵام نه‌ده‌كرا ... نه‌ده‌بوو ... نه‌تده‌توانی! له‌بیرمه وتت: " ئه‌گه‌ر بڵێی بمێنه‌وه، ده‌مێنمه‌وه!"، له‌بیرمه پێم وتی:" حه‌ز ده‌كه‌م خۆت شته‌كان ببینی و بته‌وێت كه بمێنییه‌وه"، له‌بیرته؟ له‌بیرمه ڕۆیشتی، ڕێك ئه‌و ڕۆژه‌ی نه‌ده‌با، رێك ئه‌و كاته‌ی دیواره‌كان هه‌موو ڕووخابوون، ڕێك ئه‌و ڕۆژانه‌ی من ده‌مویست ماوه‌یه‌ك پاڵ بده‌مه‌وه، له‌بیرمه دڵم شكا، له‌بیرته؟ له‌بیرمه من زمانم نه‌گه‌را، تۆش چاوت نه‌گێرا. له‌بیرمه من زۆرم قسه كرد، بێ‌ئه‌وه‌ی هیچ بڵێم، له‌بیرمه تۆش چاوت گێرا، بێ‌ئه‌وه‌ی هیچ ببینی، له‌بیرته؟ له‌بیرمه گه‌رایه‌وه، یه‌کجار، دووجار، سێ جار ... من قه‌ت هیچم نه‌گوت، تۆش قه‌ت هیچت نه‌دیت. له‌بیرته؟ له‌بیرمه دڵم شكاندی، له‌بیرمه ببووم به به‌رد، له‌بیرمه ڕۆیشتی، له‌بیرمه له خۆم تۆرام. له‌بیرمه من ته‌نیا بووم، له‌بیرمه تۆش ته‌نیا بوویی. له‌بیرمه دوور بووینه‌وه، دابڕاین. له‌بیرته؟ له‌بیرمه من هاتمه‌وه، من به‌رگه‌ی دابڕان ناگرم. من به‌رگه‌ی دووری ناگرم. له‌بیرمه نه‌مناسییه‌وه. له‌بیرمه ده‌سته‌كانت، چاوه‌كانت، لێوه‌كانت بۆم نامۆ بوون. له‌بیرمه ئیتر "ئه‌و دووانه" نه‌بووی وا من ده‌مناسین. له‌بیرته؟\nبه‌س له‌بیرمه بووی به به‌شێكی گه‌وره‌ی ژیانم، تۆ له‌بیرت نییه. له‌بیرمه بووی به پردی گه‌رانه‌وه‌م بۆ ئه‌م سه‌رده‌مه، تۆ له‌بیرت نییه! تۆش ته‌نیا له‌بیرته من ترسام. له‌بیرته من دڵـم شكاندی. له‌بیرته من له ترسه‌كانمدا توامه‌وه ...\nهه‌موو ڕۆژێ به خۆم ده‌لێم:" كچی باش له‌بیرت بێت ئه‌وانه‌ت قه‌ت له‌بیر نه‌چێت!". هه‌موو جارێ خۆم ده‌ڵێت:" بڵێی ئه‌و ئه‌وانه‌ی قه‌ت له بیر بچێت؟!". هه‌موو ڕۆژێ دڵم ده‌ڵێت:" بریا بیره‌كانمان كردبا به یه‌ك، بریا بیره جوانه‌كانمان زیندوو ڕاگرتبا. دڵم ده‌ڵێت: بریا هه‌ر كه‌س هه‌ركه‌سی خۆشده‌وێت قه‌ت له‌بیری نه‌چێت زۆر زوو دره‌نگ ده‌بێت. بریا هه‌موو كه‌س له‌بیری بێت ده‌رفه‌تی پێكه‌وه بوون كورته، حه‌یفه به فیرۆ بچێت!"\nچركه‌ی ساعه‌ته سپییه‌كه‌ی سه‌ر دیوار، له بێده‌نگی ژووره‌كه‌مدا ده‌زرینگێته‌وه. هه‌ر ئه‌ویشه پێمده‌ڵێت:" ئه‌گه‌ر ده‌نگم ده‌بیستی ئه‌وه یانی خۆتی نوقمی بێده‌نگیت! ده‌ڵێت: ده‌زانی ئه‌و چركانه ناگه‌ڕێنه‌وه!؟ زیڕه‌ی مردنی كات ده‌بیستی؟ جێ پێی زه‌مان له‌سه‌ر ڕووخسارت ده‌بینت؟ ئه‌و چین و چروكه‌ی به ئاسپایی ده‌خزێنه ژێر چاوت چی؟"\nهه‌ڵده‌ستم باترییه‌كانی ده‌ردێنم و بێده‌نگی ده‌كه‌م تا تۆ كه زۆر له‌مێژه هاتووی و له‌ناوڕاست بیره ئاڵۆزه‌کانمدا هه‌ڵترووشكاوی، ده‌نگم ببیستی! ئه‌گه‌ر كه‌مێك سه‌ر به‌رز كه‌یه‌وه، ڕوانیمان له‌یه‌ك گرێ ده‌درێت و تۆ ده‌توانی سێبه‌ری خۆت له چاوی مندا ببینی! سه‌ر به‌رز ناكه‌یه‌وه و من ده‌زانم له بوونی سێبه‌ره‌كه‌ی خۆت دڵنیای. ده‌مبیستی؟ نازانم... نا، باوه‌ڕ ناكه‌م! بـــــــــــاوه‌ڕ؟ ... همممم، كام باوه‌ڕ؟\nڕاده‌كشێمه سه‌رپشت، له‌سه‌ر فه‌ڕشه سووره‌كه‌م، په‌نجه‌ره كراوه‌ته‌وه و با، كه‌مێك گه‌رما و كۆڵێك هاژه‌ی ئۆتومبیل و كۆشێك هه‌رای چه‌ند گه‌نجی سه‌رخۆش ده‌گه‌ڵ خۆی دێنێت! ئه‌وان قاقا پێده‌كه‌نن، به‌چی، زۆر گرنگ نییه! هاتوون "ده‌گه‌ڵ شه‌و تا نیوه‌ی ڕێ بڕۆن" و ده‌ڕۆن و تا ناوقه‌دی ڕۆژ بۆی ده‌نوون! ئه‌و دیو ئه‌و دیو ده‌بم، ده‌كه‌ومه سه‌ر لای چه‌پ، گوێ بۆ ده‌نگی دڵم ڕاده‌گرم، دێت و نایه‌ت، ده‌نگی ناناسمه‌وه، وه‌ك ئه‌و ئاخر جاره‌ی تۆم دیت و پێم گوتی ناتناسمه‌وه، ئه‌و هه‌موو غه‌ریبیه بـــــــــــــــــۆ؟ به خۆم ده‌ڵێم " ئه‌گه‌ر وڵام خۆشه‌ویستی بێت، ئه‌ی ده‌بێ پرسیاره‌كه چی بێت؟" خۆم پێم پێده‌كه‌نێت، ده‌ڵێت: مــــــــه‌رج دۆزینه‌وه‌ی پرسیاره‌كانه، وڵام دانه‌وه یان دیتنه‌وه، قه‌ت كارێكی زۆر دژوار نییه! له‌بیرم بێت له‌بیرم نه‌چێت بیر له پرسیاره نادیاره‌كان بكه‌مه‌وه!\nهه‌ڵده‌ستمه‌وه! چ تاریكه! ئه‌و هه‌وره تریشقانه‌ی به‌یانی منیان بێ‌خه‌و كرد، له كوێن دڵی تاریكی بدڕێنن؟ له سه‌ر لێواری دۆشه‌گه‌كه‌م داده‌نیشم، چاوم ده‌كه‌وێته وێنه‌کانمان. چ تاڵ! یانی ده‌ته‌وێت ببیت به بیری ناو وێنه‌یه‌ك كه به تێپه‌ڕبوونی زه‌مان زه‌رد هه‌ڵده‌گه‌ڕێت؟ یانی به‌م بیره برشاوییانه‌ی وێنه‌یه‌کی سه‌ر مێزه‌که‌ت وه‌بیرت ده‌خاته‌وه، ڕازیت؟ وه‌ك هه‌موو ئه‌وانه‌ی بۆ تۆ بوون به بیرێكی دوور و ئێستا له‌ناو چوارچێوه‌یه‌کی خۆڵاویدا حه‌پست كردوون تا له‌بیرت نه‌چنه‌وه؟ ئه‌وه خۆمه به‌رۆکی گرتووم: ئه‌ی سه‌ودای بیستنی ده‌نگ چی؟ تكای بۆنی سنگ؟ ده‌ستی ڕاستم ده‌بێته كۆڵه‌كه‌ی لای چه‌پی سنگم ... خه‌ریكه ده‌ڕووخێت!\nڕاده‌كشێمه‌وه، له‌سه‌ر سنگ، به‌س چركه‌یه‌ك! ... ده‌كه‌ومه لای ڕاست، خۆم گرمۆڵه ده‌كه‌م، هه‌ر دوو ئه‌ژنۆم له باوه‌ش ده‌گرم، هێدی هێدی خۆم ڕاده‌ژێنم، ژانه‌كه‌م كه‌م‌كه‌م وه‌ک بڵێی ژیــــــر ده‌بێته‌وه، نازریكێنێت! خۆت لێره نیت و بیرت له ناو بیره ئاڵۆزه‌كانما هه‌ڵترووشكاوه. نه ده‌مبینیت و نه ده‌مبیسیت! منیش خه‌ریكم ملوانكه‌ی پچراوی چیرۆكێک سه‌ر له نوێ ده‌هۆنمه‌وه تا شته‌كان مانایه‌كی دووباره په‌یدا بكه‌نه‌وه ....\nتۆش پێم ده‌ڵێیت: چ ڕه‌نجێکی بێهــــووده!\nخۆر خه‌ریكه ئاوا ده‌بێت و هێدی هێدی داوێنه ته‌نكه سووره‌كه‌ی كۆ ده‌كاته‌وه! منیش ته‌نیام! بۆنی گه‌رما و تامی ته‌نیایی كه تێكه‌ڵ ده‌بێت، جۆرێك بێ‌قه‌راری به‌رۆكت ده‌گرێت! وێنه‌كان دێنمه‌وه گۆڕێ! ڕامان گه‌وره بووه. چاوه ڕه‌شه‌كانی پڕه له ژیان و بزه لاره‌كه‌ی سه‌ر لێوی هاوڕه‌نگی به‌خته‌وه‌رییه! جارێكی‌تر، بۆ جاری نازانم چه‌ندم، نامه‌كان ده‌خوێنمه‌وه. مه‌وداكان چ كورتتر نابنه‌وه! شێتانه ناو په‌یڤه‌كان ده‌پشكنم! نازانم... ده‌گه‌ڕێم خۆم ببینمه‌وه، ڕه‌نگه! ده‌گه‌ڕێم به‌شكوو ڕه‌سته‌یه‌ك، وشه‌یه‌ك، به سێبه‌رێكیش ڕازیم، ببینمه‌وه و بیكه‌م به پردی نێوانمان! نابێ ... بــــــــــــۆ نابێت؟\nپه‌نجه‌ره‌كان ده‌كه‌مه‌وه! گه‌رمه بایه‌ک دێت! " ده‌بێ ڕۆژێك، دره‌نگ یان زوو، له نێوان عه‌قڵ و به‌خته‌وه‌ری، یه‌کیان هه‌ڵبژێریت"، ئه‌و قسه ڕاسته؟ نازانم، گرنگ نییه، هه‌روا هاته‌وه بیرم، له جێیه‌ك خوێندوومه‌ته‌وه. گوێ ده‌گرمه "سلین دییۆن"، به فه‌رانسه‌وی ده‌خوێنێت و منیش هیچی لێ تێناگه‌م، با ... به‌س یه‌ك وشه تێده‌گه‌م "من" ، ئه‌وه‌ش زۆر گرنگ نییه. ڕاست ئه‌مشه‌و هه‌رچی كه‌متر تێبگه‌م، باشتره! ڕاست ئه‌مشه‌و حه‌ز ده‌كه‌م خۆم ببم به خوای وشه نامۆكان و گیانێكی تازه‌یان پێ ببه‌خشم! ده‌مه‌وێت له ژێر بارانی وشه نامۆ فه‌رانسه‌وییه‌كان، به‌دوای شته ونه‌كاندا بگه‌ڕێم . ده‌مه‌وێت به "من"، ده‌یان ڕه‌سته‌ی جوان ساز بكه‌م و مێشكم پڕ كه‌م له "من" تا ئه‌و بۆشاییه قووڵه بێ‌تامه پڕ بێته‌وه و من خۆم ببینمه‌وه و درزێ بخه‌مه نێوان په‌یڤه گه‌یشتووه‌كان و خۆمی تێدا جێ بكه‌مه‌وه!\n"هێشتا به جوانی نازانم چیم ده‌وێت"، ئه‌وه‌ش گرنگ نییه، خۆم به خۆم ده‌ڵێم و هه‌وڵ ده‌ده‌م باوه‌ڕ به قسه‌ی خۆم بكه‌م! ئه‌گه‌ر بتوانم وڵامی ئه‌و نامانه بنووسمه‌وه، شاكارم كردووه! شه‌رم له خۆم ده‌كه‌م! هه‌زار ساڵێك ده‌بێت نامه‌ی " سلاو، من باشم ئێوه چۆنن"م نه‌نووسیوه! هه‌زار ساڵێك ده‌بێت له نامه‌كاندا باسی "من" ناكه‌م!\n"خۆ لانیكه‌م ده‌زانی چیت ناوێت، نازانی؟" ده‌زانم. با ده‌زانم. به‌ڵام كه ناتوانی هه‌ڵ و مه‌رجه‌كه به جۆری ویستی خۆت بگۆڕی، ڕه‌نگه باشترین كار ئه‌وه بێت شته‌كان ئه‌و جۆره‌ی هه‌ن قه‌بوول بكه‌یی! كه مافی هه‌ڵبژاردنت نه‌بێت، ئیتر چوارچێوه دامه‌زراندن بۆ باش و خراپ، درووست یان هه‌ڵه بوونی شته‌كان زۆر بێ‌مانا ده‌بێته‌وه. ئه‌وه هه‌ڵ و مه‌رجه‌كه‌یه كه گوێت ده‌گرێت و به دوای خۆیدا ده‌تكێشێت، باشتره ڕه‌نگه زۆرترین كه‌ڵك له‌و كه‌مترین شته‌ی له به‌رده‌ستت دایه، وه‌ر بگریت. ئه‌وه یانی به كه‌م ڕازی بوون ...؟ نازانم، ده‌كرێت واش بێت ...\nده‌زانی، ئه‌وانه هه‌مووی په‌له‌قاژه‌ن! په‌له قاژه‌یه‌كی بێ‌ئاكام! یان نا، نازانم، ڕه‌نگه هه‌ر كه‌س ناوێكی له‌سه‌ر دانێت! دیسان ئه‌وه‌ش گرنگ نییه! دڵــــــــم به شتێكه‌وه! شتێك كه هه‌رهین من- هین دڵی من- بێت. به‌س بۆ من- بۆ دڵی من- بێت! شتێك كه ڕاست بێت، هه‌بێت. فانتازییای من نه‌بێت. له جنسی خه‌ون یان خه‌یاڵێكی دوور نه‌بێت! شتێك كه بێت، بمێنێته‌وه ...\nئـــــــــــــــه‌وه داوایه‌كی زۆره؟\n"You know- my flower ...I am responsible for her. And she is so weak! She is so naive! She has four thorns, of no use at all, to protect herself against all the World..."\nكه ڕۆژ به باوێشكدان خۆی گه‌یانده ئاسۆ، منیش نه زۆر گورج و خێرا، خۆم ده‌گه‌یه‌نمه‌وه ماڵ. هه‌ر له به‌رده‌رگا به نووكی پێ، ئه‌و كۆڵه ڕۆژنامه و كوته كاغه‌زه‌ی هاویشتوویانه‌ته ژوورێ، لاده‌ده‌م، چاوێك له قابه نه‌شۆردراوه‌كان ده‌كه‌م و له‌سه‌ر مێزه شپرزه‌كه‌م كه باوه‌ر ناكه‌م جێی دانانی تاقه ئیسكانێك چایی له سه‌ر په‌ێدا بێت! جانتا سووره‌كه‌م داده‌نێم و هه‌ر وا به كراسه كورته شینه‌که‌مه‌وه به پێش ئاوێنه‌دا تێده‌په‌ڕم و ده‌كه‌ومه سه‌ر سۆفاكه! به خۆم ده‌لێم بریا كه‌سێك تله‌فوونی كردبا. نزیك ده ساعه‌تێك ده‌بێت گوێم له ده‌نگی خۆم نه‌بووه. هه‌ست ده‌كه‌م نیم. له ناو كاناڵه‌كانی تی‌ڤی‌دا ده‌گه‌ڕێم، هیچ! یه‌كه‌م كاناڵی ڕادیۆش كه ده‌كه‌مه‌وه Chris De Burgh به ده‌نگه خۆشه گه‌رمه‌كه‌ی گۆرانی Lady in red ده‌خوێنێت! چۆن و بۆ ئه‌م گۆڕانییه‌م پێ خۆشه، خۆشم نازانم! هیچ بیره‌وه‌رییه‌كم لێی نییه! نه قه‌ت كراسی سوورم هه‌بووه و نه‌قه‌ت هیچ كوڕێك ئه‌و گۆرانییه‌ی پێشكه‌ش كردووم... جارێك نه‌بێت پێش نیوه‌رۆیه‌کی دره‌نگ، پێكه‌وه دانیشتبووین نانی به‌یانیمان ده‌خوارد و ئه‌و گۆرانییه‌مان گوێ لێ گرت! ڕه‌نگه بۆیه...\nده‌لێم بڕیا كه‌سێك تله‌فوونی كردبا و هێشتا بیرم نه‌كردۆته‌وه حه‌زم له بیستنی ده‌نگی كێیه، تله‌فوون ده‌نگی دێت و بیر ده‌كه‌مه‌وه بریا هه‌موو بریاكان ئاوا زوو به‌ریان هێنابا ... قسه‌ی قۆڕ! خۆم به خۆم ده‌لێم! من كه له ته‌واوی ژیانما وه‌بیرم نایه دوو شتی كه زۆرم دڵ پێوه بووه هه‌وكات هه‌مبێت، چۆن چاوه‌ڕوانی وه‌ی بكه‌م هه‌م تله‌فوون ده‌نگی بێت و هه‌م كه‌سێك بێت من تاسه‌ی بیستنی ده‌كه‌م! تا من به نه‌قه نه‌ق ده‌گه‌مێ، تله‌فوون بێده‌نگ ده‌بێت! ده‌چمه سه‌ر باڵكۆن. ده‌رگاكه‌ی به جیره جیر پێوه‌ده‌ده‌م، داده‌نیشمه سه‌ر عه‌رز و پاڵ ده‌ده‌مه‌وه. ئاسمان هێشتا شینه. شینێكی خۆڵاوی. ئه‌ستێره دیار نین، نازانم بۆ، له ناكاو ترسێكی تاڵ داگیرم ده‌كات... ده‌ڵێم نه‌كا له‌و دوورانه به‌رخێك، گوڵه سووره‌كه‌ی خواردبێت!؟


كۆنفرانسێك لە نێوان پێنجوێن و مەریوان سازدەكرێت\nهەواڵ / که‌لتور :: 24/06/2019 :: 629 جار بینراوە\nچه‌ند فیلمێكى سینه‌مایى له هه‌ولێر به‌رهه‌مده‌هێنرێت\nکه‌لتور :: 05/08/2019\nئامادەكارییەكان بۆ بەستنی كۆنفرانسێكی هاوبەشی ئەدەبی و كەلتووری لە نێوان هەردوو شاری پێنجوێن-ی باشووری كوردستان و مەریوان-ی هاوسنووری لە رۆژهەڵاتی كوردستان دەستیپێكرد.\nئەنوەر رەوشەنی، بەرپرسی فەرهەنگی ئەدەبی و كەلتووری مەریوان، لە لێدوانێكی تایبەتدا بە دواڕۆژی راگەیاند:"مەریوان و پێنجوێن، بەدرێژایی مێژوو هاوچارەنووس بوون و ئەوەش دەگەڕێتەوە بۆ سەردەمی میرنشینەكانی ئەردەڵان و بابانەكان و تا دەگات بە ئەمڕۆ پەیوەندییەكانیان بەردەوامە".\nوتیشی:"تەنانەت لەو سەردەمانەیشدا كە شەڕی هەشت ساڵەی نێوان دەوڵەتی پێشووی عێراق و ئێران هەبوو، رۆشنبیر و ئەدیبانمان لە پەیوەندیی خۆیان بەردەوان بوون. كاتێك دەڵێن مامۆستا قانع ئەوەتا گۆڕەكەی ئێستا لە پێنجوێن-ە، بەڵام لە مەریوان ژیاوە و لەدایكبووە، هەروەها كاكە حەمەی ناری و زۆر كەسی تریش".\nرەوشەنی دەڵێت: "لەئەنجامی نزیكبوونەوە و تێكەڵاوبوونمان و بۆ زیاتر نزیكبوونەوەی نێوان رۆشنبیرانی هەرێم و ئێران، بەتایبەتیش مەریوان و پێنجوێن، بڕیارمانداوە كە كۆنفرانسێك بكەین و ئامادەكارییەكانی بەرپرسانی پەیوەنیدار و ئیداریی مەریوان و پێنجوێن دەسیتپێكردووە و تایبەت دەبێت بە بوارەكانی ئەدەبی و ناساندنی كەسایەتییە ئەدەبیەكان و كەلتووری هەردوولامان".


خنکان لە گۆمەشین .. ژیانەوە لە سیروان | ئاژانس\nHome گشتی خنکان لە گۆمەشین .. ژیانەوە لە سیروان\non: ئایار 05, 2018 In: گشتیNo Comments\nخوێندنەوەی ڕۆمانی ״ژیانەوە بە کاتی سیروان״ی مەنسوور تەیفووری\n۶ لێنین دەیگوت ئەگەر هاتوو لە مابەینی تیۆری و واقێعدا ناکۆکی سەری هەڵدا، ئەمە واقیعییەتە کە دەبێ بە خۆیدا بچێتەوە و بگۆڕدرێت. لەم تێزەدا کە ڕەنگە ئاوەزی باو نەتوانی کۆی وردەکارییەکانی ببڕێ، ئەگەر لەباتیی تیۆری، ئەدەبیات دابنێین تەنگژەکە ڕایی دەبێ. لێرەوە بەڵگەنەویستە لەباتیی سەپاندنی لۆژیکی واقیعی دەرەکی و مێژوویی بە سەر دەقدا، داوا بکەین لۆژیکی ناوخۆیی خودی دەق واقیع و جیهانی خۆی وێنا و خۆیا بکات. لە بنەڕەتدا جیهانی داستان جیهانێکی هەڵبەستراو و ״هەڵسازراو״ە، تەنانەت گەر ڕووداو واقیعیش بێت دەبێ ئەم واقیعیەتە وەک ئەدەبیات بئافرێنرێتەوە. ئەمە ڕێسایەکی زێڕینی ئەدەبیاتی داستانییە کە گوتراوە؛ ״تەنانەت واقیعیەت ساختە و جەعلکراو دەردەکەوێ گەر ئافراندنە ئەدەبییەکەی زەدەی هەبێت و عەیبدار بێت״.\nگەرچی وێدەچێ کرۆک و جەرگەی داستانی ״ژیانەوە بە کاتی سیروان״ ڕێئاڵ دەربکەوێ، بەڵام گێڕانەوە واقێعیانە نییە، چ لە هەڵبژاردنی ڤەگێڕەوە و چ لە چەشنی گێڕانەوە و وەسفەکاندا هەوڵێکی بەجێ دراوە کە خەیاڵ و واقیع بگەنە باڵانس. واقعییەت دەبێتە سەکۆیەک بۆ پەڕینەوە و بازدان بە سەریدا بۆ شوێنی دیکە، بۆ خەونی ناو ڕۆمانەکە کە ژیانەوەیە. بەم بەسەکۆکردنە پرسیارێک دێتە گۆڕێ، چەندە توانراوە واقعییەتی ناو ڕۆمانەکە بە تەنێ کیفایەت بکات؟ بە دەربڕینێکی دیکە چەندە ڕۆمان وابەستەی ڕووداوی دەرە دەقە؟ ئایا کەسێک کە هەندێ زانیاریی سەرەکیی دەرەدەقانە دەربارەی کوردستان، زرێبار، کیمیاباران‌کردن، شوێنکاتی ڕووداوەکان و… نەزانێ دەتوانێ لە ڕێگەی خودی ڕۆمانەکەوە ئەو جیهانە کە ڕۆمان لە سەری وەستاوە بناسێت؟ جیهانی ناو ڕۆمانەکە ئۆتۆنۆمیکاڵە و داستانیانە سازێندراوە یاخۆ بە بێ هەندێ زانیاریی نەهاتووی ناو ڕۆمان ناقس دەبێت؟ دیارە دەق ناکارێت و ناتوانی بە شێوەی ڕەها لە واقیع و کۆمەڵێک لە زانیارییەکانی خوێنەری گریمانکراو سوود نەگڕیت، بەڵام دواجار ناکرێ جیهانی دەق لە ئەستوون و جومگە سەرەکییەکانیدا پێبەستە و مشەخۆری ڕووداو و زانیارییانێکی دەرەدەقی بێت کە بە دەق نەکراون. مخابن گەلێک دەقی کوردی گیرۆدەی ئەوەن و ناتوانن جیهانی داستانییان لە دەقدا مەیلەو خۆبژیوانە چێ‌بکەن. ״ژیانەوە بە کاتی سیروان״ بە ستراتیژیی پشتنەبەستن بە مێژوو و ڕووکردنە کەش، تا ئاستێکی پەسەندکراو توانیویە لەو تەڵەیە ڕابپسکێت.\nبە هەر حاڵ وەک دەردەکەوێ ״ژیانەوە بە کاتی سیروان״ دەیەوێ ژیان و بووژانەوە بە ڕووداوگەلێک، یان هێزگەلێکی نووستوو بدات. بە گەڕان و کەشفکردنی ڕاستیی، ڕابردوویەک ڕزگار و هاوکات لە کۆڵ بکاتەوە. دەیەوێ تۆڕ بهاوێت تا تەرم بگرێتەوە و بینێژێت ئینجا لێ ببێتەوە. ڕەنگە ئەم سیکلە بێهوودە دەربکەوێ، بەڵام وەک ژاک لاکان دەڵێ ئەرکی دەروونناسیش بە یارمەتیی تیمارخواز هەر لەو چەشنەیە. بنکۆڵانە دەیەوێ بیرەوەرییەک، نهێنییەک، یان بابەتێکی سەرکوتکراو بدۆزێتەوە، نەک لەبەر ئەوەی ڕابگیرێت بەڵکوو لە بەر ئەوەی فڕێ بدرێت و لە بیر بچێتەوە. کێشەی دەروێشی عەریزەنووس ئەوەیە کە لە پێگەی دەروونشیکار و تیمارکەردا دەیهەوێ موعتادبوونی کەسێتی سەرەکی تەرک بدات تا بیرەوەرییەکانی وەبیر بهێنێتەوە و ڕایانبگرێت، بەڵام تیمارخواز دەیهەوێ لە کۆڵی بکرێتەوە و گەر شتێکیش دەگێڕێتەوە بۆ ئەوەیە فەرامۆشی بکات.\n7 لە ״ژیانەوە بە کاتی سیروان״دا بەدەر لەوەی شێلگیرانە باسی سروشت دەکرێ، خودی سروشتیش ڤەگێڕە. گۆم و ڕووبار و جادە و… دێنە قسە. ئێمە لای ئەوانەوە گوێمان لە هەندێ ڕووداو دەبێ، ئەوان ڤەگێڕ و شایەتن. زیاتر و سەرتر لە شایەت حەز دەکەن لایەنگر بن. ناتوانن، بۆیە ئازار دەبینن. با لە هەڵبژاردنی سروشت لە پێگەی ڤەگێڕ و پرسینەوە لەوەی کە بە چ تۆن و زمانێک و چۆن دەدوێن واز بێنین. بۆ خوێندنەوەی دەوری سروشت لە ״ژیانەوە بە کاتی سیروان״دا پڕاوپڕ دەکرێ بە ڕەخنەی ژینگەییەوە Ecocriticism سەیری بکرێ. چێریل گلۆتفێلتی یەک لە تیۆریسیەنە ناسراوەکانی ئەم لقە نوێیەی ڕەخنەیە کە پێیوایە ״ڕەخنەی ژینگەیی دەپەرژێتە سەر پێوەندیی نێوان ئەدەبیات و ژینگە و لە چۆنیەتیی نواندنەوەی پێوەندیی نێوان مرۆڤ لە گەڵ دەوروبەری فیزیکیدا دەکۆڵێتەوە״. لە سەرانسەری ״ژیانەوە بە کاتی سیروان״دا سروشت ئامادەییەکی ئەکتیڤی هەیە؛ لە پێگەی کارەکتەر و ڤەگێڕدا، وەک بەستێن و سێتینگ، هەندێجاریش وەک خوازە و هێما (ماسی و ئاو). مانیفێستی ڕۆمان بۆ سروشت لە پاژی چوارخوێنی ئەزەلی و لە باسی ماسیگرتندا دەردەکەوێت کە ڕاشکاوانە دیالۆگەکان لەبارە و لە بەرژەوەندیی سروشت دەگوترێت: ״ئەم سروشتەش گیاندارە و لەسەر خۆی دەکاتەوە، دەبێ تێبگەیت و قانوونەکەی تێک نەدەی״ل ٢٠. سروشت لەوێدا ناوەستێ، هێڵێک لە مابەینی ئەوانەی خۆشی دەوێن و ئەوانەی دیکە کە دەستکاریی دەکەن دەکێشێت.\nڕەنگە بەجێ بێت لە نێوان گۆمی ״ژیانەوە بە کاتی سیروان״ و گۆمی شیعری ناسراوی ״گۆمەشین״ وەک نموونەیەکی ئاوارتە لە ئەدەبیاتی کوردیدا سەبارەت بە سروشت، بەراوردێک بکرێت. لەوێدا گۆم و یاخیبوونەکەی دەکرێت بە بەردەنگ و هەڕەشەی کۆنترۆڵکران و بەستنەوەی لێدەکرێت. تاکبێژیی شیعری گۆمەشین نواندنی ئیرادە و زاڵبوونی مرۆڤە بە سەر سروشتدا، بە تایبەت مرۆڤی جەنگاوەر و تێکۆشەر. بەو جۆرەی کە لە مۆدێرنیتەی یەکەمیندا هەیە. سروشت وەک ئوبژەیەک وێنا دەکرێ کە دەبێ دواجار بۆ مرۆڤ چۆک دابدات. کەوی بێت و شتی دیکەی لێ هەڵبهەنجێنرێت. لەوێدا هێشتا مرۆڤ سەنتەرە و هۆمانیزم گوتاری زاڵە. لە سروشت و گۆمی ״ژیانەوە بە کاتی سیروان״دا پێوەندییەکە پێچەوانە لە ئارادایە. گۆمی ״ژیانەوە بە کاتی سیروان״ مرۆڤەکان دەکات بە دوو دەستەوە، لایەنگری لایەنێکە: مرۆڤی جەنگاوەر. گەرچی دەسەڵاتێکی نییە بەڵام بە سۆزەوە لە بەرەی ئەوانە. جیا لەوە لە لایەن خەڵکە لۆکاڵەکەوە بە سانایی ڕووکردێکی دڵۆڤانانە و سروشت‌دۆستانە دەبینین و بەرەبەرە لە گوتاری ئۆمانیستییەوە نزیکی ژینگەخوازی دەبینەوە. گەرچی خاڵی هاوبەش ئەوەیە لە هەردوو دەقدا دوانەیەک لە نێوان ئورگانیزم و مێکانیزم، سروشت و کولتوور، هەڵدەبەسترێ. هەڵبەت ئەو ڕوانگە هەڤدڵانە سەبارەت بە سروشت، لێڕوانینی زاڵی ئەدەبی کوردییە. جگە لە گۆمەشین، وەرزی سەهۆڵبەندان (کە ڕووتێکردنێکی دوو لایەنەی هەیە) و چەند دێڕ و دەقی دەگمەن کە تێیاندا تووک و گازندە لە هەندێ دیاردەی سروشتی وەک هەرەس و سەبوون کراوە، لە ئەدەبی نوێی کوردیدا زۆربەی جار مێهرەبانانە لەگەڵ سروشتدا دانوستان کراوە.\n8 بە سووکە دەستکارییەکی پێناسە و دابەشکاریی ژاک ڕانسیەر سەبارەت بە ئەدەبیاتی سیاسی، پۆلیسی و سیاسەتی ئەدەبی، دەکرێ بڵێین ڕۆمانێک هەیە بە ناوی ڕۆمانی پۆلیسی و ئایدیۆلۆژیک، ڕۆمانێکیش هەیە بە ناوی ڕۆمانی ئایدیایی. ڕۆمانی ئایدیۆلۆژیک بیری بۆ کراوەتەوە. لە دەرەوەی دەق ماکەکانی پەروەردە کراوە و جومگەکانی داڕێژراوە. خەت و خەریتەکەی دیارە. لێرەدا هونەری ڕۆمان مەبەست نییە، هەر لە بنەڕەتەوە ئەدەبیات گرنگ نییە، گەر لە خزمەتی ئایدیۆلۆژیای زاڵ و باودا نەبێ. پێویست ناکا ئەم ئایدیۆلۆژیایە بە حەتمین سیاسیی و حیزبی و… بێت، یاخۆ ڕاستەوڕاست هاتبێتە ناو دەقەوە، یان تەنانەت خودئاگایانە بێت. وەک نموونەیەکی سانا، ڕۆمانگەلی کات بەسەربەر و مەسرەفی کە دەڵێن ״هیچ گرفتێکی چارەنەکراو لە گۆڕێدا نییە، هەموو کێشەکان بە خۆشی تەواو دەبن و…״ لیپاولیپ پۆلیسین چونکوو لە خزمەتی نەزمی سەپاو و هەبوودان، یان باشتر بڵێین دەستەمۆی ئایدیۆلۆژیای باڵادەستانن. یاخۆ ڕۆمانگەلێک کە سادەسازانە پێماندەڵێن، هەژاری، داماوی و چارەڕەشی هەمیشە ڕوویەکی تاکیی هەیە و کەسەکان بە وزەی پۆزەتیڤ، ڕاکێشان و تێکۆشان دەتوانن بەختەوەر بن، دیسان ئایدیۆلۆژیک و پۆلیسین.\n״ژیانەوە بە کاتی سیروان״ ڕیسک دەکات. بێ لایەن نییە. لایەنی سیاسیی خۆی هەڵدەبژێرێ. نایشارێتەوە کە بخزێتە هەرێمی سیاسەت و تەتانەت لانی ئایدیۆلۆژیای قوربانیانەوە. لەگەڵیدا بین یان نا کۆمەڵێک ئایدیا و فیکرەی هەیە. دەخوازێ بە ڕۆمان سەبارەت بە ستاتیکا و سیاسەت بیر بکاتەوە. ئەمە لە ناوەرۆکدا ڕوونە، بەڵام گرنگتر لەوە زمانە. زمانێک کە گەرچی زمانی قوربانییە و مخابن کەمبێژیش نییە بەڵام زمانی کڕووزانەوە نییە. زمانێک کە وەک پەڕەی ئاکاردیۆن توێتوێ و ڕێڕێیە، لەهەناوی خۆیدا زمانی سەردەست بێدەنگ و کپ دەکات. بە شێوەی خوازەییش ڕۆمان باسی کۆڵبوونی ئەوان دەکات و دەڵێ بێ‌سیماکان لەو دوایانەدا ڕوخسار و زمان –کوردی- دەگرن. لێرەوە بە بەرهەمهێنانی زمان و بەرزکردنەوەی دەنگ لە جیهانێکی تۆقێنراو و کپکراودا، دەق دوو جار وزەی سیاسی دەگرێت یەکەم بە ناوەڕۆکی سیاسییەوە، دووەم بە ڕەچاوکردنی ئەم چەشنە لە سیاسەتی ئەدەبیاتەوە.\n״ژیانەوە بە کاتی سیروان״ شوێنی پێک گەیشتنی هێزە دژبەرەکانە. مەیدانی لێکدران و تێکبەربوونی دوو ماشینی تەکنیکاڵ و ماشینی مەیلە. ماشینێک کە نەزم، ڕێکوپێکی، پیلان و فێڵی هەیە، ماشینێک کە پەرتەوازەیە و ناڕێکوپێک و بێ‌مەکر و ناهاوئاهەنگە. ماشین بە مانای خوازەیی نەگرین. لایەنی بەرانبەر، بێ دەموچاوەکان، (ماشینە بێ‌ئەندامەکان)، ماشینیان، پیلانیان، مۆتۆڕی کارەبا، داونانەوە، زیل، ماشینی ڕاکێشانی تەرم، نمایشتەکانی. تانک و بۆڵدزێری سەد هەڵبەستنیان هەر هەموویان ڕێک وەک ئایدیای ماشین، باش هەڵدەسووڕێن. ماشینی لایەنی بەرامبەر، تەکنیکاڵ نییە. باش کار ناکات. یادەوەری و گێڕانەوەی، جەستە و ئەندامەکانی، تەندروستی و… پەیتاپەیتا لە کار دەکەون. تەنانەت تەکنیکاڵترین ماشینەکانیان واتە تفەنگ و نارنجۆک و گوللەکانیان دەخووسێن و ناتەقێن. بێ‌سیمەکان لە کاتی قەیراندا دەنگ ناگوازنەوە. هەر ڕادیۆ باش کار دەکات ئەویش لە کار دەخرێت و دەکەوێتە لرخە لرخ. ماڵ بە ماڵ بۆی دەگەڕێن و کۆی دەکەنەوە. هەر ئەم ناکارامەییە، ئەم کایرۆس و شێوایییە وا دەکات دێلۆز بڵێ ئەو ماشینە داهێنەرترە چونکوو مێکانیکی و چەقبەستوو و چازان نییە. ״ماشینێک باشترینە کە باش کار ناکات״. لێکدالێکدا خەریکی گووران و گۆڕانە و یەک شت فرەپات و چەندبارە ناکاتەوە. ״ماشینیی״، ״پێشبینی کراو״ و ״یەکدەست״ نییە. ڕۆمان نایشارێتەوە لایەنگری ئەم هێز و ماشینە ناکارامەیە.\nلە ڕووی ستراکتۆرەوە هەوڵێکی بەرچاو دەدرێت کە چەند بنەما و چەند دەنگانە بنوێنرێت. هەر پاژێک، کەسێک و لایەنێک بیگێڕێتەوە، بۆ هەر پاژێک، دەنگێک هەبێ بیانڵێ، بەڵام ناکرێ. کەش و ئەتمسفیەری ڕۆمان، بەو هەموو وێنە کلۆزەوە لە جەستە و تەرمەکان، دەرەتانی نواندن بە بێدەموچاو و سیما داپۆشراوەکان نادات. بۆیە سەر ناگرێ. زمان و کەشی ڕۆمان دژ بە ستراکتۆر هەڵدەستێت و خەونی چەند دەنگیی تێک دەشکێت. بەدەر لە لایەنی دیسکۆرسیڤ و زمانەکی، ئەوەی لە واقیعی ئەدەبیی کوردیدا سەبارەت بە ״چەند دەنگیی״ زیادتر قوت کراوەتەوە لایەنی دێمۆکراتیکبوونیەتی، بەم لۆژیکەوە دەبێ بڵێین ستراکتۆری دەرەکیی ڕۆمان گەرچی دەیەوێ پۆلیفۆنیک بێت، بەڵام ئەوەی گێڕانەوەناسان ״ڕۆحی گێڕانەوە״ی پێ دەڵێن ڕێگەی پێ نادات و دەروویەکی بۆ ناهێڵێتەوە. ئەزقەزا مەیلی سیاسیانەی خودی ״ژیانەوە بە کاتی سیروان״یش نەک بە دوای سازدانی دێمۆکراسییەوە بەڵکوو بە دووی ڕزگارییەوەیە، ڕزگارییەک کە لەوپەڕی دێمۆکراسییەوە سەر دەگرێ.\nچین براوه‌ى یه‌كه‌مى قه‌یرانه‌كانى خۆرهه‌ڵاتى ناوه‌ڕاست\nمحەمەد سەڵاح كۆمان دەكاتەوە!\nتەڵال ئەسەد: تا سەدەی نۆزدەهەم ئەوە ڕوون نەبووبووەوە كە پاشەكشەی ئایین شتێكی ئاسان نییە\nكێ بۆشایی كشانەوەی ئەمه‌ریكا لە سوریا پڕ دەكاتەوە؟\nله هه‌ولێر نزیكه‌ی 100 كه‌س به هۆی ساخته‌كردنی پارەوە ده‌ستگیر كراون\nوێنه‌یه‌كی نوێی نه‌وشیروان موسته‌فا بڵاوده‌بێته‌وه\nبزوتنەوەی ئیسلامی لە لێواری لێکترازانێکی تردایە\nئازه‌ر قوبادی: له كوردستان گۆرانیه‌كانی من بڵاوناكه‌نه‌وه، به‌ڵام هونه‌رمه‌ندی لوبنانی ده‌هێنن\nبەرپرسێکی یەکێتیی: پارتی لە موسڵ بە هەماهەنگیی حەشدی شەعبی بانگەشەی هەڵبژاردن دەکات\nهه‌رێم گه‌ڕایه‌وه سه‌رده‌می بێمتمانه‌یی


سەرۆکایەتی داواکاری گشتیی کوردستان: کوشتنی خێزانە کوردەکە تاوانێکی تیرۆرستییە - باسک نێت\nدەستپێك/ هەواڵ/ كوردستان/سەرۆکایەتی داواکاری گشتیی کوردستان: کوشتنی خێزانە کوردەکە تاوانێکی تیرۆرستییە\nسەرۆکایەتی داواکاری گشتیی کوردستان داوای دەستگیرکردنی سەرجەم تۆمەتبارانی رووداوی کوشتنی خێزانە کوردەکەی بەغدا دەکات و دەشڵێت ئەو تاوانە تیرۆریستییە.\nلە بەیاننامەیەکدا کە کۆپییەکی بۆ باسك نێت نێردراوە، ئەمڕۆ (پێنجشەممە، 17-9-2020) سەرۆکایەتیی داواکاری گشتیی لەبارەی رووداوی کوشتنی خێزانە کوردەکە لە بەغدا دەڵێ “ئەمە تاوانێکی قێزەون و ترسناک و کۆستێکی گەورەیە کە بەسەر خێزانێکی کوردی عێراقی هاتووە لە بەغدا، تاوانێکی تیرۆرستیی نائەخلاقی، پیس و وەحشیگەرییە و لە دژی هەموو بەهاکانی مرۆڤایەتییە”.\nلە بەشێکی دیکەی راگەیەندراوەکەدا داوا لە دەزگا ئەمنییەکانی عێراق و ئەنجومەنی باڵای دادوەری و سەرجەم لایەنە بەرپرسەکان کراوە “هەموو رێوشوێنێکی یاسایی بگرنەبەر بۆ دەستگیکردنی سەرجەم تۆمەتباران، بەخێرایی لێکۆڵینەوەیان لەگەڵدا بکەن و بیاندەنە دادگا بۆ ئەوەی سزا بدرێن”.\nبەرەبەیانی (سێشەممە، 15-9-2020) لە بەغدا، دارا رەئووف، عالیە نەجمی خێزانی و شیلانی کچیان لەنێو ماڵەکەی خۆیاندا لە گەڕەکی مه‌نسووری بەغدا کوژران، کە ئه‌و گه‌ڕه‌كه بەوە ناسراوە ئەمنییەتێکی زۆری هەیە، رووداوەکە کاردانەوەیەکی زۆری لەسەر ئاستی هەرێمی کوردستان و عێراقیش هەبوو.\nمەهدی حوسێن ناسر مەتەر، لە دایکبووی ساڵی 1984 و دانیشتووی بەغدا لە ناوچەی حەبیبيه، دوێنێ لە هەولێر لەلایەن دژەتیرۆی کوردستانەوە، دوای کەمتر لە 24 کاتژمێر لەسەر “کۆمەڵکوژکردنی” خێزانی دارا، دەستگیرکرا.\nئەمڕۆ تەرمی خێزانە کوردە کوژراوەکە گەڕێندراوەنە سلێمانی و بەخاک سپێردران. لە کۆنگرەیەکی رۆژنامەوانیدا، محەمەد تارق، خوشکەزای دارا رەئووف سوپاسی هەموو لایەنە ئەمنییەکانی هەرێمی کوردستان و عێراقی کرد، کە بەشداربوون لە دەستگیرکردنی تۆمەتبارەکە و گوتیشی “ئێمە گومانمان لە کەس نییە، بەڵام تەنیا کەسێک ناتوانێت ئەو هەموو کارە بەتەنیا بکات”.


2020-03-07 [02:09 AM]\nئەمڕۆ شەممە ٢٠٢٠/٣/٧ بە ئامادەبوونی سەرۆک و جێگر و سەرجەم ئەندامەکانی، یەکێتی تۆپی پێی کوردستان کۆبوونەوەی ئاسایی خۆی ئەنجامدا و، ئەم بڕیار راسپاردانەی خوارەوەی دەرکرد.\n١- ئاگاداری سەرجەم یانەکانی خولی نایابی تۆپی پێی کوردستان دەکەینەوە، پابەندبن بە بڕیاری حکومەتی ھەرێمی کوردستان تایبەت بە ئامادەنەبوونی جەماوەری وەرزشی لە یاریگەکاندا بە ھۆی بڵاوبوونەوەی ڤایرۆسی (کۆڕۆنا)، خوازیارین سەرجەم یانەکان و یەکەی کارگێری شار و شارۆچکەکان ئەم بڕیارە وەک خۆی جێبەجێ بکەن و ھاوکارمان بن، کە سوود و قازانجی تەندروستی بۆ ھەمووان ھەیە.\n٢- سەرجەم یارییەکانی گەڕی ھەژدەیەمی خولی نایابی کوردستان لە رۆژی پینجشەممە ٢٠٢٠/٣/١٢ بەرێوە دەچێت.\n٣- یاری دوا گەڕی خولی پلەیەکی کوردستان لە نێوان یانەکانی (چەمچەماڵ و ھەڵۆ) لە رۆژی پێنجشەممە ٢٠٢٠/٣/١٢ لە یاریگەی یانەی چەمچەماڵ لە کاتژمێر ٢:٣٠ ـی ئێوارە ئەنجام دەدرێت، یانەی چەمچەماڵ و یەکەی کارگێری قائیمقامیەتی چەمچەماڵ، ئامادەبوون و ئامادەنەبوون و رێکخستنی جەماوەری وەرزشی لە ئەستۆی ئەوانە.\n٤- لەسەر پێشنیاری لێژنەی ھەڵسەنگاندنی ناوبژیوانانی کوردستان، بڕیاردرا بە راگرتنی ھەردوو ناوبژیوان (ھێمن مەحموود و سەفین قادر) بۆ ماوەی یەک مانگ لە بەرێوەبردنی یاری، ئەمەیش بە ھۆی ھەڵەی زەقیان لە یاری نێوان دھۆک و سیروانی نوێ لە خولی نایابی کوردستان.\n٥- دوای کۆبوونەوە لەگەڵ نوێنەرانی یانە پلەنایابەکانی فوتساڵی کچانی کوردستان، لەسەر داوا و پێشنیاری خۆیان ئەم بڕیارانەی خوارەوە درا:\nڕ- خولی نایابی فوتساڵی کچانی کوردستان بۆ وەرزی ٢٠١٩/٢٠٢٠ لە رۆژی ھەینی رێکەوتی ٢٠٢٠/٣/٢٧ بە بەشداری حەوت یانە دەست پێدەکات.\nب- خولەکە بە یەک قۆناغ ئەنجام دەدرێت، دواتر چوار یانەی پلەکانی پێشەوە (یەکەم، دووەم، سێیەم و چوارەم) بۆ قۆناغی کۆتایی سەردەکەون و لە کۆبوونەوەی ھونەری بڕیار لەسەر چۆنیەتی بەرێوەچوونی یارییەکانی چوارگۆشەی زێرین دەدرێت.\nت- یاریزانانی دەرەوەی ھەرێم پێویستە پشکنینی تەندروستی باوەڕپێکراویان ھەبێت و رادەستی لێژنەی پێشبڕکێکان بکرێت.\nپ- ھەر لێدوانێک لە لایەن کارگێرانی یانەکان و ستافی ھونەری و یاریزانان بدرێت، کە پێچەوانەی ئەم بڕیارانە بێت، تووشی سزا و لێپێچینەوە دەبن.\nج- بە ھۆی گۆرٍینی شێوازی بەرێوەچوونی خولەکە، دووبارە تیروپشکی خولی نایابی فوتساڵی کچان راکێشرایەوە، یارییەکانی گەڕی یەکەم بەمشێوەیەی خوارەوە دەبێت:\nچۆمان × زێرەڤانی\nئافرەتانی ھەولێر × دووکان\nسیروانی نوێ × ئەفرۆدەیت\nھەڵەبجەی شەھید چاوەڕوانە


kurdiu 4 26/09/2020 - 17:43 هەواڵ/كوردستانی\nبەپێی راگەیاندراوێکی تەندروستی هەولێر: پێداویستی تەندروستی و خۆپارێزی بۆ قوتابخانەکان دابین کرا.\nبەپێی راگەیاندراوێکی تەندروستی هەولێر کە کۆپپیەکی ده‌ست كوردیو كه‌وتووه هاتووە: بۆ مەبەستی سەلامەتی گیانی قوتابیان و مامۆستایان ئەمڕۆ شەممە 26 ی 9 ی 2020، بڕی پێنج هەزار کارتۆن ماسک و دوو هەزار گەرمی پێو و هەروەها 20 هەزار خاوێنکەرەوەی 500 ملیگرام بۆ سەرجەم ناوەندەکانی خوێندن دابین کران.\nئەوەش خراوەتەروو: بڕیارە بەیانی زەنگی دەسپێکی ساڵی نوێی خوێندن لێ بدرێت بۆ ئەو مەبەستە ئه‌م پێداویستیه پزیشكیانه لەڕێگەی وەزارەتی پەروەردەوە دابەش کران، ئێستا سەرجەم بەڕێوەبەرایەتی پەروەردەی قەزاکان بەشی پێویستی خۆیان وەردەگرن و دابەش کردن بەردەوام دەبێت.


بەوێنە.. كچە بچوكەكەی ترەمپ دەبێتە خۆشەویستی كوڕە دەوڵەمەندێكی عەرەب – تۆڕی میدیایی خەڵک\n2018/12/05 - 10:57 AM\nتیفانی كچی بچوكی دۆناڵد ترەمپ سەرۆكی ئەمریكا لە هاوینی ساڵی رابردوو لەكاتی پشووی هاوینەی لە یۆنان، لەگەڵ كوڕی ملیاردێرێكی نەیجیری بە رەگەز لوبنانیدا پەیوەندی خۆشەویستی گرێداوە.\nبڵاوكراوەی “ئستاندارد” بڵاویكردەوە، تیفانی كچە بچوكی ترەمپ كە خوێندكاری یاسایە لە زانكۆی جۆرج تاون لە بەهاری ساڵی رابردوو لەگەڵ هاوسەرەكەی جیابۆەوەو لە ئێستادا لەگەڵ گەنجێكی نەیجیری مایكڵ بولوس كە لە نەیجیر دەژی و كوڕی سەرمایەدارێكی عەرەبی لوبنانییە، پەیوەندی خۆشەویستی گرێداوە، بەڵام تا ئێستا دیار نییە ئایا ترەمپ بەم هەنگاوی كچەكەی رازی دەبێت یان نا، ئەمەش لەكاتێكدایە پێشتر ترەمپ وڵاتە ئەفریقییەكانی بە وڵاتانی چاڵی تەوالێت ناوبردووە.\nنزیكبوونەوەی كچەكەی ترەمپ و ئەم گەنجە نەیجیرییە بەشێوەیەك بووە كە لە ئاهەنگی سوپاسگوزاریدا پێكەوە دانیشتون و یەكیان بینیوە.\nمایكڵ بولوس لە لاگوس پایتەختی پێشوی نەیجیریا گەورە بووە و خێزانەكەی لە بنەڕەتدا لوبنانین و خاوەنی كۆمەڵگەیەكی ئابووری گەورەن.


زیندانییەکى سیاسی لە زیندانی ورمێ دەستی دایە مانگرتن لە خواردن – زاگرۆس پۆست\nماڵەوە / سیاسی / زیندانییەکى سیاسی لە زیندانی ورمێ دەستی دایە مانگرتن لە خواردن\nزیندانییەکى سیاسی لە زیندانی ورمێ دەستی دایە مانگرتن لە خواردن\nدوو شه‌ممه 21 كانونی یه‌كه‌م 2020\tسیاسی, کوردستان, مافی مرۆڤ, هەواڵ 25 جار خوێنراوه‌ته‌وه\nئەمڕۆ دووشەممە یەکی مانگی بەفرانبار زیندانی سیاسی کورد مستەفا سەوزی لە زیندانی ورمێ بە نیشانەی ناڕەزایەتی بە مامەڵەی خراپی دادوەری چاودێر و بەرپرسانی زیندان و ئیزن نەدان بە چوونە مرەخەستی دەستی بە مانگرتن لە خواردن کردووە.\nبرایەکی ئەم زیندانیە لە چەند ڕۆژی ڕابردوودا بەهۆی توشبوون بە کۆڕۆنا گیانی لە دەستدابوو و مستەفا سەوزی داوای مرەخەسی بۆ بەشداری لە پرسەی براکەی کردبوو.\nدادوەری چاودێر بۆ ئەوەی مرەخەسی بەو زیندانیە بدات، داوای بارمتەی یەک ملیارد تمەنی لێکردبوو.


''چیرۆکێکی راستەقینە و حەقیقەتی ژیانێکی راستەقینەی کوڕەشەهیدێک...''.\nلەبەرپێی ساڵڕۆژی ٢٥ ساڵەی شەهید بوونی ٢٣ شەهیدانی (شەقڵاوە)دا...\nتۆش وەکو (هیوا) لەوەتەی ئەوت ناسی، پەتاکەی ئەوت گرتەوە وەکو ئەوەی قێچ کەوتبێتە کەولت، شەوو رۆژت نەما، نەتئەتوانی بیر نەکەیەوە، ئاخر مرۆ چۆن ئەتوانێت بیر نەکاتەوە، بە تایبەتی بیرکردنەوەیەک کە پەیوەندی بە گەڕانەوە هەبێت بۆ رەگەزو بنەچەی ژیانت، هەروەها لە نوێوەش ژیانت دابڕێژێتەوە، ئەوەتا رابردووت وەکو هەڕەشەیەک شەڕ بە داهاتووت ئەکات، داهاتووش لێت ئەترازاێت، تۆ زۆرجار لەگەل خۆت بە سەرزەنشتێکەوە وا خۆت ئەدواند:\n- بە دەرکەوتنی ئەو نازانم بلێم چ باش بوو یان نا، بەڵام ئەوەندە ئەزانم ئەو (هیوا)یە لەوەتەی لە ژیانم دەرکەوت، هەموو ژیانمی سەروبن کرد روانینم لە بن وبۆتەکەوە گۆڕان..... هەموو بەرنامە کۆنەکانم دواییان هات.. ئەو بووە هۆی لە نوێوە بەخۆمدا بێمەوە.. بە هەمان ئەو پردەی پەڕیمەوە هەول بدەم بگەڕێمەوە ....بەڵام چ گەڕانەوەیەک... هەموو شتەکان بەرەواژی ئەبنەوە، ئەگەر ئەو هیوایەکی لەمن کوشت، بەڵام هیوایەکی دی لە من زیندوو کردەوە..\nلە سەر رووبارێکی بێخەم وبێ شەپۆڵی (ئوسترالیا)دا دانیشت بووی، خەمێک ئەتووی ئەهێناو ئەبرد تا لەوێ خۆت گرتەوە، هاتی تا بیرێک لەخۆت بکەیەوە خۆت لەبەردەم شەپۆڵی تەمەنی داهاتووت راگریت، تا بزانێت بەرەو کام قەراغ وکام لێوارت ئەبەن، بە خەیاڵ بەرەو دوا سەردانت بۆ (کوردستان) ئەچووی کە لەوێ (هیوا)ت ناسی وخۆت ناسی وژیانت بە جۆرێکی دیکە ناسی، هاتی تا لێرەوە چەندجارێکی تر بە قسەکانی ئەو دابچیتەوە، پێشتر بە خەون بەرەو کوردستان ئەچووی بەڵام ئێستا گەڕانەوەت بۆتە واقیعێک، واقیعێکی تاڵ بەڵام ناچاری بیری لێ بکاتەوە...\nلەگەل (هیوا) هاوتەمەنی یەک بوون، ئاشنا بوونیشت لەگەل ئەو زۆر خێرا بوو، ئەو رۆژەی لە کوردستان بوویت لە پڕ هات وەکو فریشتەیەک خۆتی پێ ناساندو راستی ژیان وبنەماڵەکەی ئاشکرا کردی، بە زانیاریەکانی ئەویش بوویە خاوەنی ناسنامەیەکی تازەو سەربوردەیەکی تەمەن وژیانی تازەت، (هیوا)ش ئەو راستیانەی لە گیرفانی خۆی دەرنەهێنا بوو، بەلکو لە لایەن دایک وبنەماڵەکەیەوە دەستی کەوتبوون، بە تایبەتی (حاجی حەسەن)ی باپیری، ئەو پیرەپیاوە کۆڵنەدەرەی تۆپەڵەیەک بوو لە هێزو ئیرادەی پیاوەتی، پیاوێک کە خوادانی دڵێکی گەورەو جورئەتێکی سەیر بوو، لەبەردەم ئەو کارەساتە وەکو داربەڕوو وابوو کە بە رووی رنووەبەفر رائەچێت وهەرەس ناهێنێ، لەکاتێکدا ئەو لەیەکچاوقوچاندا هەموو شتێکی دائەڕمێت...\nئەو کارەساتەی هەرەسێکی ناوەختی بە کۆشکی ژیانی هێنا ئەوەی بە درێژایی تەمەنی دایئەناو تێکی ئەناو لەسەر یەکی دائەنا نەماو بەبا چوو ، بەڵام ئەو دەستی لە خۆی بەرنەداو ملکەچی مردن نەبوو، بەلای ئەو لەوێ ژیان تەواو نەبوو، بەلکو ژیان بەلای ئەوەوە بریتی بوو لە کومەڵێک کارەسات ورووداو، مرۆڤیش ئەبێت بەردەوام بێت ولە ژیانێکی دیکە بگەڕێت تا بەختەوەری ئەدۆزێتەوە، ئەو سوورتر بوو لەسەر ژیان، ئەگەرچی ئەو لەو رووداوەدا هەر چوار کوڕەکانی کە هەموو شتێک بوون، لەیەک چرکەساتدا وەکو چەند پەلکێکی داری تەمەن لە پاییزدا ئەوەرێن وئەکوژرێن، لە یەک وەختدا رەگوریشەی بنەماڵەکەی لە بن دێت وخانەوادەکەی کۆر ئەبێتەوە، شتێک لە ژیانیدا نەما کە ناوی کوڕ بێت، هەر چی هیواو خەونە بە کارەساتی گوللەباران کردنی (٢٣ شەهیدەکانی شەقڵاوە) لە لای ئەو کۆتایی دێت...\nلەپڕ لەیەک کاتدا هەر چوار بووکەکانی بێوەژن ونەوەکانی هەتیو ئەبن، (حزبی بەعس) هەر چوار کوڕەکانی دەست بەسەر ئەکات ولە زیندانێکی (ئەمنی هەولێر) بەندیان ئەکات لەپاش مانگێک چاوەڕێ بوون بە هیوای ئەوەی هەر چواریان بگەڕێنەوە باوەشی گەرمی باوکیان، (ئەمنێکی) رەشتاڵەی چڵکن بە چوار (وەفاتنامە)وە لەبەردەمیدا ئەچەقێت، (وەفاتنامە)کانی لە دەست ئەنێت وبێشەرمانەش داوای پارەی ئەو گوللانەی لێ ئەکات کە کوڕەکانی پێ گوللەباران کراون،هەر ئەوەش نا پێی ئەلێت:\n_ ها ئەوە بگرە پیرەمێرد ..ئەوە وەفاتنامەی کوڕە موخەریبەکانتە...سەرکردایەتی (حزب) بریاری عادیلانەی خۆیدا..تاوانباران سزا دران، ئێوە بۆتان نیە باسی تەرمەکانیان بکەن، ئەوان لە قەبرستانێک نێژراون بۆتان نیە بەدوایان بگەڕێن..لێیان بپرسن.. گریان وگلەیی وتازیە دانانیش مەمنووعە، نامانەوێت گوێمان لە هیچیان بێت، ئەوان تاوانبارن، ئەگینا ئەنگۆش بە دەردی ئەوان ئەچن، ها بگرە پیرەمێردی ئاخیر شەڕ ئەوە پاداشتی (حزب)مانە بۆ تۆ کە نەتزانی منداڵەکانت لە خزمەتی (حکومەت)دا پەروەردە بکەی..ئەوە پاداشتی ئەوەیە کە کەسێک لە دژمان بوەستێت...\n(هیوا) ئەو چیرۆکە تراژیدیایەی گەلێکجار لە باپیرە گەورەکەی بیست بوو، قسەکان یەکە یەکە لە مێشکیدا ئەزرینگانەوە، هەروەها گەلێکجار ئەو قسانە لە لایەن دایکیدا دووبارە ئەبوونەوە، بەڵام تۆ نە دایکت هەبوو تا راستیەکان لەوەوە بزانیت نە ئەوەندەش لەگەل باپیرت ژیا بووی تا شتەکان لە نزیکەوە بە خۆت ببینی تاکە سەرچاوەت ئەو بوو، راستیەکان تەنیا لە چاوی (هیوا)وە ئەکەوتنە بەرچاوی تۆ، هەر ئەوەندە لەپڕەوە زانیت ئەو ئەبێتە ئامۆزات وهەمان خوێنی گەرم بە ناو شانەکانتان دێت وئەچێت، هەمان هەست ونەستی هاوخەمیش کۆتان ئەکاتەوەو ئامێزتان لێ وەرئەنێت، بیرت لەو بەڵێنەی (هیوا) کردەوە کە بە خۆی دابوو ئەوها بۆتی ئەگێڕایەوە:\n_ ئێ ئاخر نازانم خوا کو قبول ئەکات..خۆ ئێمە هێلانەی پەرەسێلکەمان تێک نەدابوو.. ئەو بەعسە بێ ئەخلاقە لە شەوو رۆژێکدا بەرەی چار برای هەموو بێ باب وبێ مام کرد.. هەر هەموو ئەو ئامۆزاو براو خوشکانە لە یەک دەقەدا بێ باب وبێ مام بووین..وەکو ئاردی ناو تەراشمان لێهات..ئەگەر خواش ئەوەی قبول کرد.. ئەمن ئەوە قبول ناکەم....ئەو زەمانە رۆیشت...نابی دوای نەمانی بەعسیش لە رۆژێکی وەکو ئەمڕۆی ئازادیدا راستیەکان گۆڕبەگۆڕ بکرێن.. هەروەکو شەهیدەکان گۆڕ بزر بکرێن.. ئەبی بنەماڵەکەم یەکبگرێتەوە تا ئەوەی ماوە لەناونەچێت.. ئەبێت ئەو کوڕەمامەم ببینمەوەو قسەی لەگەل بکەم..تا لە نوێ دەست پێ بکەینەوە.. زیاتر نابی بە ئێکتر غەریب بین خۆ ئێمە بێگانە نین بە یەکتر..هەرچیەکم پێ ئەلێت..با بیلێت..خۆ ئەمن قسەی خۆم ئەکەم رازی دڵم ئەلێم...وەسیەتی باپیرم بە جێ ئەگەیەنم.. تا کەنگی راستیەکان لەبەرچاومان شێلوو بن و.. ئەویش لۆ من بێگانە بێت نەک ئامۆزا...\nهێدی هێدی لە کەناری رووبارە ئارامەکەدا بە پیاسە ئەڕۆیشت وهەولی ئەدا وەکو ئاوەکە هێور بێت وخۆی هێور کاتەوە، تا بزانێت کەناری چ قەدەرێک پێشوازی لێ ئەکات..\nحەزی کرد جۆش وخرۆشی ئەو رۆژە بێنێتە بەرچاوی کە (هیوا) بە چ خرۆشێکەوە دیت و چۆن قسەی بۆ ئەکرد...\nلەو رۆژەی (هیوا) زانی بووی بۆ یەکەم جار لە هەندەران گەڕاویتەوە، ئەوەندەی دیکە پەرێشان وبی ئۆقرەتر بوو، وەکو ئەوەی کێچەکەی چەندی ساڵەی کەولی لەنوێوە کەوتبێتە گێرەو شەنە کردن بە لەش وهۆشی، لەگەل هاتنەوەی تۆ ئەو لە شوێنێک ئۆقرەی نەئەگرت هەمیشە لە جووڵەو هەڵپەدا بوو، تاوی ئەدا خۆی، ددانی لەسەر یەکتر جیڕ ئەکردنەوە، نە شەوی شەو بوو نە رۆژ، ئەو نە ئاگای لە خۆی بوو چی ئەکات، نە بیریشی لە ژیانی خۆی ئەکردەوە نەیئەتوانی لە شتێکی دیکە دەست پێ بکاتەوە، زۆرجار لەگەل خۆی بەو هیوایە دڵی خۆی خۆش ئەکرد:\n" خین قەت نابیتە ئاو...تا زووە ئەمن ئەبی شتەک بکەم.. ".\nئەو هەمیشە لە خەمی ئەوە دابوو شتێک بکات بۆ ئەوەی راستیەکان دیزە بەدەرخۆنە نەبن، تا کات وتەمەنیش جارێکی تر هەلێکی تری لە دەست نەدەن، ئەو لە درشت ووردی سەربووردەکانی ژیانی تۆ ئاگادار بوو، بەڵام تۆ لە زۆر شت بێ خەبەرو بێ ئاگا بووی، وەکو ئەو نەبووی لەبەرامبەر بەسەرهات ورووداوەکانی بنەماڵەکەت، ئەو خۆی بۆ ئەوە تەرخان کرد بوو، بۆیە بریاریدا ئەوجارە واز نەهێنێت، هەموو هەولەکانی بۆ ئەوە بوو کە بتوانێت لە دەرفەتێکدا لەگەلتدا بدوێت، بەڵام لە نەگبەتی تۆو ئامۆزاکەت، بنەماڵەی باوکت لەگەل ماڵی باوکی دایکت هیچ داوەدەزووێکی پەیوەندیان لە نێواندا نەبوو تا بە ئاسانی قسە لەگەل یەکتر بکەن، هەرلە ساڵە شوومەکەی دوای ئەوەی دایکت بە خۆی ولانکێکەوە لە زیندان ئازاد ئەبن، تۆش وەکو کۆرپەلەیەکی پێنج مانگی ناو لانکەکەو کوڕی زیندان ئەو شەوە بۆ یەکەمجار جادە ئەبینی، بەیەکەوە ئەکەونە رێ یەکێک بێ مێرد وئەوی دیکەش بە بێ باوک، تۆ ئەو منداڵە ئەبیت کە لە زینداندا لە دایک ئەبێت وناوی (بەندی)یت لێ ئەنرێت دایکت دوای ئەوەی خۆی وەکو بێوەژنێکی تەنیا ئەبینێت، لە رەسەنێتی ژنێتی خۆی و سروشتی دایکایەتی تۆ خۆش ئەبێت وئەکەوێتە دوای چارەنووسێکی تەمەنی گەنجی خۆی و لەبەرچاو بزر ئەبێت وبەرەو شوێنێکی نادیار رێگا ئەگرێت..\nماڵێک کە تێکچوو بە ئاسانی وەکو جارانی لی نایێتەوە، ئەگەر هەژان وتێکشکانی گەورەتریشیان بە دواوە نەیەت، بارەکان ئاسایی نابنەوە، بەعس هەر ماڵەکانی تێک نەدا، بەلکو باری ژیانی ئاسایی ئەو کەسانەشی تێکدا کە لە ماڵەکەدا مانەوەو نەمردن، ئاسەوارەکان لە کارەساتەکان گەورەتر بوون..\nلە کاتێکدا مناڵێکیش نایەوێت بێ دایک بێت، ژنێک دەست لە دایکایەتی خۆی بەر ئەدات، بەڵام ئەو بڕیاری خۆی ئەدات کەسێکیش ناتوانیت رایگرێت بۆیە بە لای ئەو گرنگ نەبوو چۆن بژیت، هاوکات ژنێکی دیکە ئەبێتە دایک و وەکو فریشتە بۆ تۆ لە ئاسمانەوە دائەبەزێت بۆ تۆ ئەبێتە دایکی راستەقینە، ئەویش خوشکێکی ئەو دایکە بێبەری لەو کۆرپەلەیە بوو، وەکو کوڕی خۆی پەروەردەی ئەکات تا ئەو کاتەی دوای راپەرین بەیەکەوە ئەبنە پەنابەرو لە وڵاتی (ئوسترالیا) جێنشین ئەبن، ئەو ژنە ژیانی ئەو ئەگرێتە ئەستۆی خۆی...\nئەوە بنەوانی چیرۆکی ژیانی تۆ بوو بە بێ ئەوەی تۆش ئەو راستیانە بە باشی بزانیت..\nباران لە دەست هەورە تاریکەکان خۆی رائەپسکان، تۆش ئەورۆژە ئەوەندەت حەز لە بارینی باران بوو، ئەتەویست لەگەل تنۆکە نەرمەکانی ئەو بارانە، ئارام ببیت ووەکو تنۆکیکی بێدەنگ داباریت، ئەمڕۆکە زیاتر لە رۆژان حەزت لە باران کرد، لەوانەیە لەبەرئەوە بێت تا کەسێک فرمێسکەکانت نەبینێت وکەسیش بە خەمت نەزانێت، حەزت ئەکرد باران بێت و پەڵە تاریکیەکانی ناوەوەت بشواتەوە..\n(هیوا) ئەوجارە بڕیاری دا ئەو هەلە لە دەست خۆی نەدات بە هەموو شێوەیەک هەول بدات ئامۆزاکەی خۆی ببینێت وقسەی لەگەل بکات، بەڵام چۆن دەست پێ بکات ئەگەر شتێک نەبێت لێیەوە دەست پێ بکات، ئەو بڕیارەش خۆی لەخۆی شتێکی سەختە، ئەوەی سەختیشە ئەو تۆ ئەناسێت، بەڵام تۆ ئەو ناناسیت وبێ ئەوەی لە سەر سیماو روخساری ئەوەوە رەسمێکی دیاریکراوی ئەوت هەبێت یان لە خەیاڵتدا شتێک هەبێت ناوی (هیوا) بێت...\nئەو دڵنیا بوو تۆ هیچ زانیاریەکی ئەوتۆی وات لەسەر واقیعی ژیانی خۆت نیە، دەمێکە ئەو خۆزگەیە لە ناوەوەی (هیوا)دا کڵپە ئەکات وبڵێسە ئەدات، تا سەر دەربێنێت، بۆیە وەکو راوچیەک خۆ مەلاس دابێت لە نێچیرێک، خۆی تەیار کرد، پەلە بوو تا ئەو چرکەساتە ببینێت کە دەمێکە لە چاوەڕوانی دایە، ئەو هەلە بقۆزێتەوە کە دەمێکە وەکو خەونێکی خۆش چاوەڕێی ئەکات، بەپەلە بوو تا لەبەردەمتدا بچەقێت ویەکاویەک پاش سڵاوێکی گەرم وئامێز لێک نانێک، خۆیت پێ بناسێنێت، هەرچەندە ئەوە بە قسە ئاسانە بەلام بە کردەوە شتێکی دیکەیە، چونکە هەردووکتان بەرامبەر یەکدی دوو کەسی نەبان ونامۆو نەناس و بێگانە بوون...\nبۆیە ئەو ئەیەویست لەو زەمەنەدا یاخی بێت وبوار بە کات وتەمەن نەدات چیتر غەدری خۆی لێتان بکات، ئەو بە ئیرادەیەک شەڕی ئەو قەدەرەی ئەکرد تا ژیانێکی دیکە بۆ خزمایەتی ودۆستایەتی وبنەماڵە دابنێتەوە، رێگا لە قەدەرێکی دیکەش بگرێت...\nهەمیشە لە کاتی تەنگانەو پەرۆشیدا ئەو بۆ ئەو مەسەلەیە دەروویەکی وای لە خۆی ئەکردەوە:\n" ئەمن چیتر ئەو غەدرە زیاتر قبوول ناکەم ...بەعس باب ومامی لێم ستاند ئەوانیش کوڕەمامم...تازە ئەمن قراری خۆم داوە قەتیش لێی پاشگەز نابمەوە...".\nتۆ ئەو ساتە خۆشەت هاتەوە بەرچاو کە هەردووکتان لە کۆلانێکی تەسک وباریک کە بە ناوقەدی کۆسپینداری (مەحمەوێسان)دا ئەڕۆیشت، ئامێزتان لە یەکتر وەرێنا بوو لە بن دارسپیندارێک دووبەدوو دانیشت بوون، هەموو ئەو رازو نهێنیانەی لە دڵ ودەروونی ئەودا پەنگیان ئەخواردەوە، لە بەردەمی تۆدا دایئەنان، وەکو ئەوەی کۆڵێکی گرانی دێرزەمانێک لە شان بێت وداینا بێت، بە قووڵی هەناسەیەکی خۆشی دا، ئەتزانی ئەو چەند بە پەلەو دڵخۆش بوو بۆ هاتنی ئەو رۆژە، تا هەردووکتان بەیەکەوە دانیشن وگوێ لە یەکتر بگرن...\nئەو ئەیەویست وەکو ناوەکەی خۆی رەفتار بکات، ناوی (هیوا) ببێتە هیوایەک بۆ تۆ تا گڕێکی گەشی ژیانی تازەت ببینی، راستە هەردووکتان لەیەک کات وبە یەک قەدەریشدا بێ باوک بێ مام وهەتیو ئەبن، بەڵام ئەو لە ناو ماڵێکی ئاسایی خۆی وخێزانێکی سروشتی خۆیدا هەراش ببوو تۆش لە ناو ئامێزێکی دوور لە دایکی رەسەنی خۆت ودەوروبەرێکی جیاوازو نائاسایی، لە ماڵێک گەورە بوویت کە هیچ شتێک بۆنی ژیانی ئاسایی لێ نەدەهات، هەروەکو سات وشوێنی لە دایک بوونت ئاسایی کە نەبوو هەموو شتەکانی دیکەشت ئاسایی نەبوون...\nئەو ناوەی (بەندی) چەند لە خۆم هاتووە من لە ژیانمدا چەند بە بەندیی ژیاوم، ئەو کاتەی من لە ناو زگی دایکمدا بووم بەند بووم ئەویش لەناو زیندانێکدا بەند بوو، هەردووکمان لە بەندیخانەیەکدا بەند بووین، یەکەم شتم ناسی بەندیخانە بوو هەر لە بەندیخانەشدا لە دایک بووم وچاوم بە قوفل وشیشی دەرگا ژەنگاویەکانی ئەوێ هەڵێنا، ئەو کاتەی من هاتم، باوکم دەمێک بوو لەگەل سێ مامەکانم لە بەندیخانەدا گوللەباران کرا بوون، بەندیخانە سەرەتای ژیانم بووە ولەوێشدا کۆتایی بە هەموو شتێکم هات...\nمن لە ناو زگی دایکمدا جگە لە زڕەی زنجیرو دەنگی تەقەتەقە ناخۆشەکەی کردنەوەی دەرگای زیندان، مۆسیقایەکی خۆش و قسەیەکی خۆشم نەبیست، چەند خۆش بوو لە بڕی ئەوانە دەنگی باوکم لەبن گوێم دەنگی بدابایەوە، من چۆن ئاسایی بم کە ژیانم سەرتاپای هەر نائاسایی بوو بێت، من کە زمانم لەبیر کردووە ناهەق نەبووم هەوڵم داوە خۆم لەبیر بکەم ویستم بەندیخانە لەبیر بکەم، وڵاتم لەبیر بکەم، ئەو وڵاتەی کە ناسیم جگە لە ناخۆشی ونابەختەوەری شتێکی دیکەی بە من نەناساند...\nژنێک دوور لەماڵ بە بێ مێرد، دوور لە بنەماڵیەک، لە بەندیخانە منداڵیکی ئەبێت وهەرچەند ئەگەڕێت ناوێک نادۆزێتەوە، تا لە کات وشوێنی لەدایک بوونت بێت، جگە لە ناوی (بەند)ی هیچ ناوێکی دیکەی بە خەیاڵیدا نایێت، بەبێ شیرو بەبێ خواردنی باش لە زیندان گەورەت ئەکات و خۆی ئەبێتە باوک وخۆیشی ئەبێتە دایک، ئەو ئەبێت خەم لەخۆی وخەم لە هەموو شتێکی تۆ بخوات، (بەند)ی ئەو ناوە لەو رۆژەوە وەکو مۆرێکی ناکام بە هەنیەو سیماو چارەنووستەوە ئەنووسێت ولێت نابێتەوە هەرچەند خۆت رابتەکێنی ولە دەستی رابکەی ولێی دوور کەویتەوە، هەر ئەبێت رۆژێک بگەرێیەوە لای ولێت دوور ناکاوێتەوە، هەمیشە لەگەلت ئەبێت و لەگەلت ئەژیت ولەگەلت ئەمێنێتەوە..\nژیانێک کە ئاسایی نەبێت، مرۆ چۆن ئەتوانێت ئاسایی بێت، ئەو ژیانی خۆی چۆن ئاسایی کاتەوە، ئەو لە بەندیخانەدا بە بەندی لەدایک بووە، ئاسان نیە خۆی لەو دەوروبەرەدا ئازاد بکات وخۆی بە بەندی نەزانێت کە ناوی بەندی بێت وهەموو ژیانی بەندی بێت، خۆی چۆن پێ ئاسایی ئەکرێتەوە چۆن خۆی بە ئازاد بزانێت چۆن ببێت بە منداڵیکی دیکەو مرۆیەکی دیکە، کە هەموو شتەکانی لە دەوربەری ئەو نائاسایی بن، رەنگە مەنفاو تاراوگە باشترین وکۆک ترین دەوروبەر بن بۆئەوەی خۆی لەبیر بکات ورابردووی لەبیر بچێت، هەرلەبەر ئەوەش هەولیدا زمان لەبیر بکات وڵات لەبیر بکات، بەڵام کێ ئەتوانێت لە سێبەرو تارماییەکانی وڵات ونیشتمان رابکات، کێ ئەتوانێت زمانی دایک لەبیر بکات ئەگەرچی دایکی بەندی ئەوی لەبیر کرد، نیشتمان بە کەلتوورەکانی هەمیشە وەکو دێوەزمەو کابووس راوی هاوڵاتیەکانی ئەنێت، ئەوەتا دوای چەند ساڵیک نیشتمان لە سەر زمان وپەیڤ وپەیکەری (هیوا)وە دێت وقسەو رابردووی وەکو شریتێکی کۆن بۆ لێ ئەداتەوە...\nژیانی دایکی (بەند) یش خۆی لە خۆی رۆمانێکی دوورو درێژی پڕ لە مەینەتیە، چەند (بەندی) قوربانی گوناهی دایک وباوک ودەوروبەرەکەیەتی، ئەویش قوربانی گوناهی کۆمەلگا ودەوروبەرو خۆیەتی، هەر بۆیەش لەتاو ئەو گوناهانەی بەرامبەر هاوسەرەکەی وماڵەکەی کردی، نەیتوانی زیاتر درۆ لەگەل خۆی ودەوروبەرەکەی بکات، هەڵات ماڵەکەی بەجێهێشت مناڵەکەی بەجێهێشت وخۆی تەنیاتر کرد، تا لە تەنیاییدا خۆی لەبیر بکات ورابردووی لە بیر بکات، تارمایی مێردو کەسوکارەکەی لەبیر بکات، بۆیە بڕیاریدا رابکات وخۆی بزر کرد، ئەو بەمە خۆی کوشت وتۆڵەی لە تارمایی خۆی کردەوە...\nگەلێکجار خەمێکی گەورە ئەبێتە هۆی نزیک بوونەوەی ماوە دوورەکان، سنوورەکان هەرەس دێنن ،(بەندی) بەرلەوەی بگەڕێتەوە، بێخەم بوو یاخود رەنگە بیری لە خەمێکی لەو رەنگ ولەو بابەتەی نەکرد بێتەوە، بەڵام کێ ئەیزانی (بەندی) خۆشبەخت، لە دوورەوڵاتێکی بەختەوەردا خەمێکی نابەختەوەر هەیە خۆی لی شاردۆتەوە، لەپڕ لە ژیانیدا لە یەکەم سەردانی بۆ وڵاتی دایک سەردەر دێنێ وچاوەڕێی ئەکات، کێ بوو ئەیگووت رابردوو ئەڕوات ووەکو مردوو وایە ناتوانێت هیچت لەگەل بکات، ئەوە نیە لە کاتێکدا ئەو ئەیەوێت لەگەل داهاتوودا بڕوات ورابردوو بخاتە دواوەی خۆی، رابردوو رێگەی پێ ئەگرێت وناهێڵیت رەت بێت، مرۆ ناتوانێت لە خەمەکانی رابکات وخۆی لێیان دابڕێنێت...\n(هیوا) تەنیا ئەوەی ئەزانی کە تۆ لە دەوربەرێک گەورە بووی ئاسان نەبوو راستیەکان لەوێوە بە ئاسانی وبە ئاسایی دەستت بکەون، یان وەکو خۆی بگێڕدرێنەوە، چونکە بەرژەوەندی ئەوان لەوە دابوو هەندێک شت نەئەبوو دەرکەوێت وشاردنەوەی باشتربوو، بۆیە (هیوا) بریاڕی دا خۆی قسەت لەگەل بکات، بەڵام دیارە هەموو رێگایەکیش بە بێ گرفت نابێت، ئێستا ئەو بیر لەوە ئەکاتەوە چۆن وبە چ زمانێک لەگەلت بدوێت، چونکە وەکو بیست بووی کە کوردیزانێکی باش نیت و زیاتر بە ئینگلیزی قسە ئەکەیت...\nئەو رۆژەی چاوەکانی تۆ بۆ یەکەمجار فرمێسکێکی گەرمتریان تێئەزا ئاسمانی سەر سەریشت بە هەور دڵی پڕ ئەبوو لە ئاوی تێزاو ، لەو پاییزەدا پاییزەکان لەبەردەمت ئەگۆڕێن، تۆ لە پاییزی شار نەئەگەیشتی کە چ وەرزێکی پڕ دەردو ناهەموار بوو چ هەستێکی ناخۆشیش بوو بۆ خەڵکی ئاوایی شەقڵاوە، چونکە تۆ بە گەورەیی لەو شارەدا دابڕای ورۆیشتی، تا دوینێ پاییزی تاراوگە بەلای تۆوە رەنگ گۆڕین و وەرانی قژی زێڕینی دارەکان وخەزانی زیوین بوو، بەڵام لە ئەمڕۆکەوە پاییز بەلای تۆوە رەنگ وبەرگێکی دیکەی ئەبێت دوای پاییزی ١٩٨٧ کە خەمی ئەو خەڵکە جارێکی دیکە لەگەل خەمی ئەو داروبارەی شار ئاوێزانی یەکتر وهاوژانی یەکتر ئەبن تا سەبووریان بەیەکتر بێت، لەگەل دابارینی مەرگی پەلکە زەردو گەڵا سۆرو نارنجیەکان، مەرگی ٢٣ کەس لەو پاییزەدا وەران، ئاخر پاییز لەو شارەدا لە حەشری نامرادی و نائومێد کردنی خەلک زیاتر شتێکی بۆنخۆش ومژدە هێنەری لەگەل نەبوو، تۆش لە پایزدا هاتیەوە تا رەنگەکان وەکو خۆیان ببینی، بەڵام تۆ وەکو ئەو کەسە نەبووی ساتێکی دوورو درێژت لە سایەی ئەو پاییزەدا لەو شارەدا بەڕێ کرد بێت تا وەکو هەموو ئەو دەورو بەرەت لە شینی داروبار ودەرد وحەیفی ئەو خەڵکە تێبگەی...\nباران تا ئەهات بە خوڕتر دایئەکرد بۆ تۆش ئەو رۆژە رۆژێکی تازە بوو لە ژیانت وبە شێوەیەکی دیکە هەستت بە ژیان وباران وپاییزەوە ئەکرد، لەوانە بوو پێشتر ئەوها نەبوو چونکە تۆ لە هەندەرانی ئوسترالیا هەرگیز وەکو ئەمڕۆکە بەو شێوەیە پاییزت نەبینیەو بە هاتنی پاییز هەراسان ودڵگران نەبوویت بەلکو بە گۆڕانی رەنگەکان دڵت خۆش ئەبوو هەستێکی وا لە دەروونت گەڵالە ئەبوون تۆ لە ناو تابلۆیەک دابیت وبە پێی حەزی خۆتەوە دەستکاری رەنگەکان بکەی کاڵ وتۆخ وتێرو ناتێریان بکەی...\nهەروەها بارانیش بۆ تۆ لەزەتێکی تری جیاوازی ئەوتۆی هەبوو کە هەستت بە خۆدابڕانێکی زەمەنی ئەو شتانەی دەوروبەرت نەئەکرد، بەڵام ئەمڕۆکە بە لای تۆوە شتێکی دیکەن وئارەزوو ونەستێکی دیکەن باڵ بە سەر ناوەوەو دەرەوت دائەگرن، عەشقی خۆدابرینت وەکو ئەو بارانە وا بە دڵ راچووە کە ناتوانی بریار بدەی و وەکو ئەو خەڵکە لە دەورو بەرت دان وابیت کە بە پەلەیانە زوو بگەنەوە ماڵەوەیان تا لەوە زیاتر تەر نەبن، کەسانێک لە قەدەری خۆیان رائەکەن، تۆش ناتوانیت لە قەدەری خۆت رابکەی ئەبێت ئەو بارانە بێت وتەڕت بکات ، ئەبیت ئەو قەدەرەشت بێت وبیبینی...\nتۆ حەزت ئەکرد ئەمرۆکە بەو بارانە رۆح وجەستەی هیلاکت بدەیە بەر شەپۆڵی رێژنەو لێزمەی ئاوە داچۆڕاوەکە تا خۆت سەر لەنوێ بشۆیت وپاک ببیتەوە وەکو ئەوەی یەکێک بیەوێت وسڵێک لەخۆی دەربکات وگوناهەکانی یەکە یەکە بە ئاوی دەستنوێژێک بشوات ولە گوناه رووت ببیتەوە، مرۆڤی خۆشبەخت ئەوانەن کە لە نائاگاییدان کە بە ئاگا دێیتەوە ئنجا گوناهە وکوفرەکانی رابردووت دەست پێ ئەکەن سەرت تێ ئەکەن، ئەویش نابێت دەست هەڵگرێت وئەبێت بەتاڵ ببێتەوە..\nبۆیە ئەو رۆژە پاییزە جیاوازتر لە رۆژانی دیکەی حەزت ئەکرد هەموو کۆڵانەو جادە تەسکەکانی شەقڵاوە، لە نوێ بخەیتە زاکیرەتەوە، بۆیە حەزت کرد پێ بە پێ بگەرێیت وهەستیان پێ بکەیت، بۆنی گەڵاو خەزەڵ ودارە رووتەکان بکەی، جگە لەوانیش تێکەڵاوی هیچ جیهانێکی تر نەبیت ونەهێلیت کەسیش لەگەلت هاودەمی ئەو هەستە نامۆیەت ببێت، هەر خۆت بە تەنیا بیت لە سەرکەوتنی ئەو هەورازەدا بەتەنیا سەرکەویت کە ئەشێت ژیانی داهاتووت لە سێبەری ئەو واقیعە تازەیە پڕ هەوراز ببێت..\nتۆ ئەو خۆدابڕانەت لەگەل دەوروبەرت دەمێک بوو پێویست بوو، بۆ ئەوەی بتوانیت بوێرانە رووبە رووی هەموو ئەو حەقیقەتانە ببیتەوە کە رابردووی خۆت ودایک وباوکی راستەقینەت پێیانەوە بەندە، هەروەها بۆ ئەوەی بتوانیت بە دلێکی فراوەنەوە دوور لە سۆزو وەفا، راستگۆیانە مامەلە لەگەل ئەو کەسانە بکەی کە راستی واقیعی ژیانتیان لێ گۆریوە، تۆ پێویستت بەوە بوو سیمای بن دەمامکەکان بناسیت کە ئەمڕۆکە دەمامکەکان لە بەردەم راستیدا ئەکەونە خوارو ناوەرۆکیان ئاشکرا ئەبن....\nئەو تەنیاییەت خۆرزگار کردنێکە لە واقیعی رابردووی دوێنێکەت وچوونە ناو سەربوردە راستەقینەکانی ژیانی منداڵیت، چونکە تۆ ئێستا بە راتەکاندنت لە لایەن (هیوا)وە لەخەوێک راچەنایت و لە خەیاڵێک با ئاگا هاتیتەوە، بە شێوەیەک هەموو ئەو رۆژانەی تەمەنت ئەخەنەوە بن پرسیاری وردو درشت کە ساڵانێکی دووورو درێژە جیهانی خۆت لە سەر بناغەی وەهم وئەندێشەی رووت ونائاسایی هەڵچنیوە، ئەمرۆکە لەو خەوە قووڵەت بێدار ئەبیتەوە...\nئەمڕۆکە حەزت نەئەکرد هیچ کەسێک لەوانەی لە نزیکتەوە هاودەمت بوون لە ژیان، بێنە بەرچاوت، لەبەرئەوەی هەستت ئەکرد ئەوان ئەو کەسانە دڵیان بەو قسانە خۆش نابێت کە گوێت لێ بگرن، راستە پلکەکەو مێردی پلکەکەت ژیانێک خۆشیان پێ بەخشی کە جێگەی دایک وباوکتیان گرتەوە، بەڵام لە تەک ئەو بەخشەندەییانەوە درۆیەکی گەورەت بەرامبەر ژیانی خۆت ئەدیت، ئەوانیشت وەکو درۆزنێکی گەورە ئەدیت، هەستت ئەکرد ژیانت درۆیەکی گەورەیە بە گوناهێک هاتیە دونیاو بە درۆیەک گەورە بوویت وحەقیقەتەکانیش بەگوێرەی درۆو گوناهەکان دیاری ئەبن...\nلەو کاتە سەرو سیمای پڕ بەرائەتی هیوات هاتەوە بەرچاو ئەو گەنجە پاک وبێگەردەت لەبەردەم قیت بووەوە، کە هەولی ئەدا بە هەموو شێوەیەک لەگەلت قسە بکات وباسی راستیەکان بکات، هەستت ئەکرد تاکە کەس کە لە دەوروبەرت بن ئەوها راستگۆ بن وشتت لێ نەشارنەوە ئەوا (هیوا)یە، ئەو دەم وچاوەی بە درێژایی ژیانت لەبەردمت بوونی نەبوو ونەناسراو بوو، ئێستاش لەو ماوەیە کورتەدا، رۆژی چەند جارێک بە بەرچاودتدا دێت ورەت ئەبێت کە هەولی ئەوە ئەدا شتێکت پێ رابگەیەنێت، بەڵام بە بێ ئەوەی تۆ بزانیت ئەو شتە خۆشە یان نا...\nئەو لە هەولەکانی خۆی نەکەوت تا ئەو رۆژە هات کە دواجار وەکو پاڵەوانێکی خەیالی لەبەردەمت بە قەمەرەکەی قیت وەستاو بە بێ سێو دوو دەرگای پێشەوەی لێ کردیەوەو بەپڕتاوێک پێی گووتی:\n" بەندی وەرە سوار بە هەندێک راستی هەیە لە ژیانی توو ..حەز ئەکەم گێم لێ راگری..لۆ خۆشت باشە ئەو شتانە بزانی...".\nسەرت سوڕمابوو لە جورئەت راستگۆیی گەنجێکی نەدیتی ونەناسی، تۆش یەکاویەک زوو باوەڕت پێ کردو بێ دوودڵی متمانەت بە قسەکانی کرد بێ ئەوەی پێشتر ئاشناییتان لەگەل یەکتردا هەبوو بێت لەگەلیدا سوار بووی، ئەو رێکەوت وبەسەرهاتەت وەکو خەون ولایەنێکی چیرۆکە ئەفسانەییەکانت ئەهاتە بەرچاو کە چۆن ئەوها زوو توانی لە دڵت بێتە ژوورەوە...\nبە تایبەتی ئەو بەو زمانە کوردیەش ئەدوا کە تۆ زەمانێکی زۆرە لێی دوور کەوتیتەوەو زۆر باش شارەزای ئەو چەمک ووشەو دەستەواژانە نەما بوویت، چونکە ماوەیەکی زۆر بوو زمانی (ئینگلیزی) بە سەر زمانی دایک ومالەوەتان زاڵ ببوو، جا ئەوەی تۆی لە (هیوا) نزیک کردەوە، زمانی سۆزو سادەیی ناوەوەی هیوا بوو نەک زمانی قسە کردنی کوردی (هیوا)، بۆیە بڕیارت دا لەگەلی بچی وگوێشت بەوە نەدا چ ئەبێ یان نابێت....\nلە کۆڵانەکە بەو رەهێلە بارانە سەرئەکەوتی یەک دووجار پێت خزی وسەرسمێکت برد، بەڵام باش بوو نەکەوتی وخۆت راست کردەوە، لەگەل تاودانێکی خۆت سەرو سیمای پڕ بەرائەت وراستگۆیی هیوات هاتەوە بەرچاو کە لە کاتی قسە کردندا بە بزەیەکی جوان جارجار لە بڕی وشەیەک، سیمای رووناک ئەبووەوە، هەروەها کاتێک نیگای چاوەکانت لە نیگای چاوەکانی ئەو یەکانگیر بوون جۆرەها پرسیارو وەڵام وقسەت لێی خوێندەوە، بەڵام لەبەر ئەوەی ئەو ئینگلیزی نەئەزانی هەر ئەوەندەی لێ تێگەیشتی:\n" بەندی کاکە ئەمن ئامۆزاتم یانی کوڕە مامتم...گێم لێ بگرە ئەوەی ئەمن پێت ئەلێم هەمووی راستە ...درۆ نیە... ".\nئەتووش نەتئەزانی چی پێ بلێی وچۆن پێی بلێی هەموو ئەو شتانەی ئەو ئەیلێت ئاسان نیە لێیان تێبگەی، بۆیە وەکو کەڕولال بە دەست وئیشارەت پێت گووت ئەمن تێناگەم ئەلێی چی، هیواش کە زانی ئەو زمانە هاوبەشەی باب وباپیرانت کە لە نێوان دوو ئامۆزادا دەبوو حزووری هەبووایە، نەماوە رۆژگاری ناڵەبار ناهیڵێت لەیەکتر تێبگەن ئەوها رووی تێکردی:\n" باشە کاکە بەندی ئەمن لێت تێگەیشتم...ئەتوو زمانی ئینگلیزیت لەمن ئەوێ.. بەران باور کە ئەمن فڕم بەسەر ئەو زمانە نیە..بەران ئەمن واز نایەنم تا هەموو شتێکت پێ نەرێم..هەستە با بچینە ماری خارم ئەو مامۆستایە ...با ئەو بێتە ما بەینمان بە تەرجەمە قسەت لۆ ئەکەم.... "\nئەو کۆڵانەشت تەواو کردو گەیشتیە سەر جادەی (بێترمە)، هەموو لەشت لە ناو ئاوی باران ئەچۆڕایەوە هیچ شوێنێکت نەمابوو تەڕ نەبێت تەنیا ددانەکانت نەبێت وشک بوون، ئەو رۆژە باران بۆ تۆ هەر بارانێکی ئاسایی نەبوو هاوەڵێکی سەر راستت بوو، ئامێزتان بۆ یەکتر کرد بووەوە، دڵنەوایی یەکترتان ئەکرد، دوای چەند ساڵ دوور کەوتنەوە لە وڵاتەکەت وشارەکەت پاش دەرکەوتنی راستیەکان، ئەو رۆژە چەند حەز ئەکرد تامی پەژارەی پاییز وبۆنی بارانەکەی بکەی....\nویستت لە سۆمای ئەو بارانەوە بە خەیاڵ سەفەرێک بۆ ساتەکانی بەربارانی (ئوسترالیا) بکەی، بەڵام یەکاو یەک روخساری پڕ قسەی (هیوا)ت لە بەردەم چەقاو نەتتوانی بەو خەیاڵە خۆت مەست کەی، قسەکانی هیوات هاتنەوە بیر کە مامۆستا (رەشید) بۆ هەردووکتانی تەرجومە ئەکرد، بەڵام ئەوجارە دانیشتنێک نەبوو لە چاوەڕێی بریاڕێکی پەنا وەرگرتن بێت پاش خستنە رووی کێسەکەی خۆت، بە زمانێکی بێگانە بۆ ئەوەی لەو وڵاتە بمێنیەوە، بەلکو کێسی راستەقینەی ژیانی خۆت بوو لە وڵاتی خۆت بەداخێکی زۆرەوە ناتوانیت بە زمانی دایک ورەسەنی خۆتەوە چاوەڕێی بکەی تا بڕیارێک بۆ مانەوەوەی خۆت لێرە بدەی...\nچاوەکانت پڕ ئاو بوون دەستێکت بە هانای چاوەکانت برد تا وشکیان کەیەوە، لە سەر رووبارەکەی(ئوسترالیا)دا ئەو رۆژە باشتر بیرت لە قسەو سۆزە پاک و رەوانەکەی (هیوا) کردەوە، بۆیە بڕیارت دا بگەرێیەوە ئەوجارە هەول بدەی بچیت وزمانە کوردیەکەت لەوێ باش بکەی وجارێکی دیکەش بە زمانیکی کوردیەوە گوێ لە ئامۆزاکەت بگریت بە کوردیەکی تێر، تێر قسە لەگەل ئامۆزاکەت بکەی وباوەشێکی کوردانەی گەرمتر بەیەکەوە بکەن، تا لە حەقیقەت بگەی، تا باوکت و دایکت و بنەماڵەکەت سەرلەنوێ بناسیەوە لە نێوان وڵات ودوورەوڵاتیدا ئەبێت یەکێک هەڵبژێریت، لە نێوان رابردوو وداهاتوودا هەرئەبێت یەکێک هەڵبژێریت، ئەو ئەزانێت ئەگەر دوورەوڵاتی وداهاتوویەک لە دوورەوڵاتی هەڵبژێریت، هەرگیز ناتوانێت ئاسوودە بیت، ئاسوودەییش دابین نابێت، ئەگەر وڵات و رابردووش هەڵبژێریت، ئەوا دیسان ناتوانیت تا رادەیەک ئاسوودە بیت، ئاسوودەییش دابین بکەی، چونکە هەردووکیان سەرچاوەی دڵنیایی ونادڵنیا بوونن، کەوابوو ئاسوودەیی لە کوێ ئەدۆزیەوە....\nبەندی ئەوها لەگەل خۆی هاتە قسە:\n" ئاخر ئەمن ئەگەر لە ناوەوەی خۆم ئاسوودە نەبم کو ئەتوانم ئاسووودە بم....قەت ناتوانم ئاسوودە بم ئەگەر لە بەهەشتیش بم...هەموو ئاسوودەییەک لۆمن کاتییە هەمووشیان دواییان دێت..ئەوەی دوایی نێت چیرۆکی ژیانمە..جا ئەبێت بڕیار بدەم بە بێ ئەوەی بیر لە ئاسوودەیی بکەمەوە..ئەبی بیر لە گەڕانەوەیەک لۆ خۆم ورابردووم بکەمەوە..هیچ کەس بە بێ رابردوو ناژیت..ئەگەر رابردووت دیار نەبێت ناتوانیت بگەیە داهاتوویەکی دیار...بە بێ رابردوو هیچم پێ ناکرێ..ئەمن ئەبی بگەڕێمەوە..تا بزانم ئەمن کێم..چ کەسێکم..لەوێوە ئەتوانم دەست پێ بکەمەوە..لەوێ هەول ئەدەم لەنوێوە بژیم..جا ئەتوانم ئەوکات بیر لە ئاسوودەیی بکەمەوە..."\n٢٠١١ - ٢٠١٢ - کوردستان - هۆلەندە


گۆڕان وەڵامی نەجمەدین کەریم دەداتەوە – Standard Kurd\nلەلایەن ستاندار Posted on ئازار 9, 2018 3582 جار بینراوە 0 سەرنج\nلەسەر لێدوانێکی نەجمەدیین کەریم کە ڕایگەیاندبو گۆڕان و یەکێتی و ئیسلامیەکان رێگربونە ھەڵبژاردنی کوردستان لەگەڵ ھەڵبژاردنەکانی عێراق ئەنجامبدرێت برزۆ مەجید سەرۆکی فراکسیۆنی گۆڕان لەپەرلەمانی کوردستان ڕایگەیاند ئەو قسانە راست نین کە دەوترێت گۆڕان لەگەڵ ئەوە نەبووە ھەڵبژاردن لە کاتی خۆیدا بکرێت، بە پێچەوانەوە گۆڕان ھەمیشە لەگەڵ ئەوە بووە ھەڵبژاردنەکان لە کاتی خۆیاندا و، بە تۆمارێکی پاکی دەنگدەران و، دوور لە ساختەکاری ئەنجامبدرێت.\nوتیشی ئەوە گۆڕانیش نەبوو تەمەنی پەرلەمانی درێژ کردەوە، بەڵکو پارتی و یەکێتی و ھاوئاوازەکانیان بوون.\nبڵاوکراوەی پێشووئەو کۆمێنتەی قوباد تاڵەبانی بێتاقەت کرد\nبڵاوکراوەی نوێترمادامەکینێ کورد براوەی شەڕە ، با مناوەراتی سیاسیشی لە گەڵدا بکا\nPosted on تشرینی دووه‌م 18, 2018 تشرینی دووه‌م 18, 2018 0 376\nPosted on تشرینی دووه‌م 23, 2018 0 243\nPosted on كانونی یه‌كه‌م 7, 2018 0 327


بەهجەت سپینداری:ئەگەر پارتی نەبا ل16ی ئوکتوبەرێ کوردستان بەرەف نەمانێ دچوو\n2018-09-22 [05:42 AM]\nکاندیدەکێ لیستا183راگەهاند:دێ هەمی شیانێت خو ئێخمە دخزمەتا خێزانێت سەربلندێت شەهیدا و پێشمەرگێت قەهرەمان و زیندانیێت سیاسی و ئەنفاڵکریێت بێ تاوان و گەنج و لاوادا.\nبەهجەت عەلی سپینداری کاندیدێ ژمارە71لسەرلیستا183یاپارتی دیموکراتی کوردستان بو پەرلەمانێ کوردستانێ بو ئاژانسی هەواڵی زاگروس راگەهاند،پشتی هاتنا داعشێ بو ناڤ خاکا عێراقێدا بشێوەیەکێ بەرچاڤ زوربەیا پروژێت وەبەرهێنانێ هاتنە راوەستاندن ئانکو کار لسەر پروژەیێ چێکرنا ئاڤا هیان زور کێم بو لەورا دێ بزاڤێ کەم و دێ کارکەم ئەڤ پروژە ساخببنەڤە جارەکادی کوردستان بەرەف پێشکەفنێ و ئاڤە دانیێ بچیت و خەلکێمە مفایی ژێ ببینن و ببنە خودان کار.\nسپینداری گوت، سی30 سالێت خەباتا پێشمەرگاتیێ و ئاوارەی یێ دگەل کارکرنامن لدەزگەهێت حزبی و ئیداری و دگەل10سالێت سەربورامن ل وەبەرهێنانێ دگەل شیانێت من یێت زانستی و ئەکادیمی دێ ئێخمە دخزمەتا خێزانێت سەربلندێت شەهیدا و پێشمەرگێت قەهرەمان و زیندانیێت سیاسی و ئەنفاڵکریێت بێ تاوان و گەنج و لاوادا.\nگوتژی،ئەگەر پارتی و حکومەت و لێهاتویا جەنابێ سەروک بارزانی نەبا و پێشمەرگێ قەهرەمان نەبا ل 16ئۆکتوبەرێ کوردستان بەرەف نەمانێ دچو، خزمەتا پارتی یا بەرچاڤە قارەمانەتیا پێشمەرگەی یادیاربو دەما ل داستانا پردێ و سحێلا لهەمی سەنگەرا لبەرامبەر دوژمنێت کوردستانێ.\nکاندیدێ ژمارە71لسەر لیستا183یاپارتی دبێژیت،داخازامن ژ خەلکێ کوردستانێ بگشتی روژا دەنگ دانێ شخونەکەن لیستا وەلات پارێز لیستا183یا پارتی دیموکراتا کوردستانێ بهەلبژێرن داکو4سالێت خوشیێ و ئارامیێ و بدەست مەڤە بهێت.\nئەم هەواڵە 5089جار خوێندراوەتەوە


راگەیێنراوێک لە فەرماندەیی ھێزەکانی پشتیوانی یه‌كه‌وه\nفەرماندەیی ھێزەکانی پشتیوانی یه‌ك له ڕاگه‌ێندراوێكدا ڕایگه‌یاند: دوای ئەوەی لە ڕێککەوتی ٢٠٢٠/١١/٢٣ ھێزێکی فەرماندەییمان لە سنوری ناحیەی حاجی ئومەران جێگیرکرا بە مەبەستی ئەوەی کە ئەو سنورە پارێزراو بێت لە شەری نێوان چەکدارانی پەکەکە و تورکیا و خەلکی خوشەویستی ئەو ناوچەیە نەبنە قوربانی شەری نێوان ئەو دوو ھێزە، خۆشبەختانە لە ماوەیەکی کەمدا توانیمان ئەو سنوورە لە ھەر جموجولێکی سەربازی لە لایەن ئەو هێز و گروپانەی کە لەدەرەوەی چوارچێوەی ھێزە سەربازیەکانی ھەرێمی کوردستاندان بپارێزین.\nلەم ڕاگەیێنراوەدا بە خەلکی خوشەویستمان ڕادەگەیەنین کە ھەندێک کەس بۆ مەبەستێکی دیاریکراو لە ناو میدیای توڕە جڤاکیەکاندا کە سەر بە پەکەکە و ھەندێک ھێزی دیکەن کەوتوونەتە تومەت بەخشینەوە بۆ ھێزەکانمان لەو سنورە کە گوایە ئێمە ڕێگری لە خەلکی ئەو ناوچانە دەکەین بگەڕێنەوە ناو زەوییە کشتۆکالیەکانی خۆیان.\nبە هەموو شێوەیەک ئەو جورە قسە هەڵبەستراوانە ڕەتدەکەینەوە و بە گەواھیدەری خەلکی ئەو ناوچەیە لەو ڕۆژەوەی ھێزەکانمان لەوێ جێگیرکراون ئەو زەویانەی کە زیاتر لە ٢٠ ساڵە لەلایەن چەکدارانی پەکەکەوە داگیرکرابوون و ھەر خاوەن زەویەک ئەگەر بیویستبایە زەویە کشتوکاڵیەکانی دابچێنێت یان مەڕوماڵات بەخێو بکات دەبوایە سەرانە بدەنە چەکدارانی پەکەکە و ئەگەر نا بۆیان نەبوو ھیچ کەسێک بەبێ سەرانە یەک بستیش بکاتە بەرۆبوومی کشتوکاڵی، ئێستا لەژێر سایەی ھێزی پێشمەرگەدا دەتوانن بە ئازادی بچنە ناو زەوییە کشتۆکاڵیەکانیان و پێش چەند ڕۆژێکیش پێشمەرگەکانی فەرماندەییمان بە ئالیاتی خۆیان ھاوکاری خەلکی ئەو ناوچانەیان کرد تا جارێکی دیکە جو و جوبارەکانی زەویە کشتوکاڵیەکانیان دروست بکەنەوە و لەو سنورە جارێکی دیکە دەست بە چاندنی زەویە کشتۆکاڵیەکانیان بکەنەوە.\nداوامان لە خەلکی ئەو ناوچەیە کردووە سەردانی ئەو شوێنانە نەکەن کە چەکدارانی پەکەکە بونیان ھەیە تاکۆ نەبنە قوربانی بەھوی بوردومانکردنی پەکەکە لەلایەن تورکیایەوە.\nفەرماندەیی ھێزەکانی پشتیوانی/١، ھێزێکی نیشتیمانی ھەرێمی کوردستانە و بۆ پاراستنی سەروماڵی خەلکی ھەرێمی کوردستان ھەرکاتێک فەرمانی پێ بکرێت بووی هەیە هێزەکانی جوڵە پێ بکات بۆ ھەر شوێنێکی کوردستان و هێزەکانی لێی جێگیربکات، خەلکی نابەرپرس و ناحەزی ھەرێمی کوردستان ناتوانن بڕیار لەسەر جێگیربوون یان جێگیرنەبوونمان بدەن کە چەندین ساڵە بوونەتە ھۆی ماڵوێرانی خەلکی ھەرێمی کوردستان لە ناوچە سنوریەکان.\nفەرماندەیی ھێزەکانی پشتیوانی/١ ٢٠٢١/٥/٢٥


سه‌ید سه‌در:ئه‌مڕۆ رۆژێكی مێژوییه بۆ عێراق كه گه‌ل سه‌رۆك وه‌زیرانێكیان دیاریكرد\nالسبت 01 شباط 2020 - 19:30\nسه‌ید موقته‌دا سه‌در سه‌رۆكی ره‌وتی سه‌در په‌یامێكی سه‌باره‌ت به‌كاندیدكردنی محه‌مه‌د تۆفیق عه‌لاوی بڵاوكرده‌وه‌و رایگه‌یاند، ئه‌مڕۆ رۆژێكی مێژوییه بۆ عێراق كه گه‌ل سه‌رۆك وه‌زیرانێكیان دیاریكرد دور له‌كوتله سیاسییه‌كان، ئه‌و هه‌نگاوه‌ش هه‌نگاوێكی نوێی به‌هێزه بۆ داهاتو.\nله‌په‌یامێكدا كه له‌ئه‌ژماری تایبه‌تی خۆی له‌تۆڕی كۆمه‌ڵایه‌تی تویته‌ر رایگه‌یاند، ئه‌مڕۆ رۆژێكی مێژویی عێراقه كه هاوڵاتیان سه‌رۆك وه‌زیرانێكیان دیاریكرد دور له‌كوتله سیاسییه‌كان، ئه‌و هه‌نگاوه‌ش هه‌نگاوێكی نوێی به‌هێزه بۆ داهاتو.\nوتیشی:" تا كابینه وزاریه‌كه پێكده‌هێندرێت ئێمه به‌رده‌وام ده‌بین له‌خۆپیشانده‌ران، بۆئه‌وه‌ی وه‌زیره‌كان سه‌ربه‌خۆ بن و له‌گه‌له‌وه بۆ گه‌ل بن".\nئه‌وه‌شی خسته‌ڕو، "ئێمه هیوامان وایه برامان محه‌مه‌د تۆفیق عه‌لاوی ره‌چاوی هیچ فشارێكی ده‌ره‌كی و ناوخۆیی نه‌كات، له‌ئه‌وله‌ویه‌تی به‌رنامه‌كه‌شیدا كاربكات بۆ هه‌ڵبژاردنی پێشوه‌خت و پاراستنی سه‌روه‌ری و سه‌قامگیری و گه‌ڕانه‌وه‌ی شكۆو پێگه بۆ عێراق و هێزه ئه‌منیه‌كانی".\nسه‌ید سه‌در جه‌ختیشیكرده‌وه، پشتیوانی له‌ئیراده‌ی هاوڵاتیان ده‌كه‌ین و هیوادارین كاندیدكردنی محه‌مه‌د تۆفیق عه‌لاوی قبوڵ بكه‌ن و ئارام بگرن و له‌سه‌ر پرۆگرامی خۆیان له‌خۆپیشاندانی ئاشتیانه به‌رده‌وام بن.\nهه‌ر له‌و په‌یامه‌یدا سه‌ید موقته‌دا سه‌در ئاشكرایكردوه، ئه‌گه‌ر پێكهێنانی حكومه‌ت شكستبهێنێت، ئێمه له‌گه‌ڵ جه‌ماوه‌ر دژی تائیفی و حزبه‌كان و رۆتین و گه‌نده‌ڵی ده‌وه‌ستینه‌وه".\nسوپاسنامه‌یه‌كیشی ئاراسته‌ی هه‌ریه‌ك له‌مه‌رجعیه‌تى باڵاى ئاینى وسه‌رۆك كۆمار، و هاوڵاتیان و شه‌هیدان كردوه".\n1.کازمی چاوی دەکەوێت بە ماکرۆن\n2.کازمی: حکومەت هەوڵ دەدات پەیوەندی لەگەڵ وڵاتانی جیهان بەهێز بکات\n3.هێزە کوردستانیەکان:پەڕەی چاکسازی کاریگەری باشی دەبێت لەسەر گفتوگۆی نێوان هەولێر و بەغدا\n4.کازمی چاوی بە هاوتا فڕەنسییەکەی کەوت


ئاڵدار خه‌لیل: هه‌موو كات گفتوگۆ و چاوپێكه‌وتنمان هه‌بووە لەگەڵ ئەمریکا. بەڵام ئێمە هەرگیز ناڵێین مه‌ڕۆن. - ئاگاپرێس | Aga Press\nئاڵدار خه‌لیل: هه‌موو كات گفتوگۆ و چاوپێكه‌وتنمان هه‌بووە لەگەڵ ئەمریکا. بەڵام ئێمە هەرگیز ناڵێین مه‌ڕۆن.\nئاڵدار خەلیل: ئێمە نەك پاراستنی رۆژهەڵاتی فورات چاومان لە ئازادكردنی عەفرینیشە\nئاڵدار خەلیل: ئەزمونی رۆژئاوای كوردستان شۆڕشی دیموكراتی و گەلانی باكوری سوریایە\nبەرپرسی تەڤدەم رایدەگەیەنێت: هەڕەشەكانی توركیا بۆ رێگرتنە لە پێشكەوتنی ئەو سیستمە دیموكراتیەی كە لە باكوری سوریا دروستیانكردوەو دەشڵێت: رۆژئاوای كوردستان بەرامبەر مەترسیەكان خۆی رادەگرێت.\nئاڵدار خەلیل بەرپرسی دیبلۆماتی بزوتنەوەی كۆمەڵگەی دیموكراتی تەڤدەم لە چاوپێكەوتنێكدا لەگەڵ ئاژانسی فورات نیوز رایگەیاندوە, خۆسپاردن بە هێزێكی دەرەكی جێی دڵنیایی نیە و رۆژئاوای كوردستانیش پشتی بە خۆی بەستوە و بەرامبەر مەترسیەكانیش خۆی ڕادەگرێت.\nراشیگەیاندوە, ئەوەی ئێستا هەیە, شۆڕشی دیموكراتی و گەلانی باكوری سوریایە و سەرجەم پێكهاتەكان لە سیستەمێكی دیموكراتی پێكەوە دەژین و كاروباری خۆیان بەڕێوە دەبەن, ترس و هەڕەشەی توركیاش لە بەرەو پێشچونی زیاتری ئەو ئەزمونە دیموكراتییە.\nخەلیل جەختیشكردوەتەوە, خۆبەڕێوەبەرێتی باكوری سوریا جگە لە پاراستنی ئەزمونەكەی, چاوی لە ئازادكردنی كانتۆنی عەفرینیشە كە سەرەتای ساڵی رابردو توركیا و چەكدراەكانی سەر بەو وڵاتە داگیریان كردوە.\nئاڵدار خه‌لیل ڕایگه‌یاند، «خۆسپاردن به هێزی ده‌ره‌كی جێی دڵنیایی نییه و چارەسەری به‌دوادا نایه‌ت. لە دژی هێرشی دەوڵەتی تورکیا دەبێت ئێمە پشت بە خۆمان ببەستین. ده‌بێت ڕژێم و ئەو هێزانه‌ی داوای چارەسەری دەکەن، دان به‌و خۆبه‌ڕێوه‌به‌رایه‌تییه‌دا بنێن کە هەیە.»\nده‌قی چاوپێكه‌وتنه‌كه‌ی ئاڵدار خه‌لیل له‌گه‌ڵ ANF: کلیک بکە


كوردستان دۆستێكی راسته‌قینه‌ی له ده‌ستدا\nیەک شەممە, 26. 8. 2018\tره‌حیم ره‌شیدی\nجۆن مەککین گەورە سێناتۆری کۆمارییەکان له ولایه‌تی ئاریزۆنا، قاره‌مانی شه‌ری ویتنام و پاڵێوراوی پێشووی حیزبی كۆماری بۆ سه‌رۆكایه‌تی ئه‌مریكا له ساڵی ٢٠٠٨دا بوو كه پاش دوو ساڵ به‌ربه‌ره‌كانێی دژوار له‌گه‌ڵ نه‌خۆشی شێرپه‌نجه‌ی مێشك، سه‌رئه‌نجام رۆژی ٢٥ی ئاگوستی ٢٠١٨، كۆچی دوایی كرد.\nبۆ خۆم چه‌ند جار له نزیكه‌وه له‌گه‌ڵ ئه‌م گه‌وره سه‌ناتۆره‌ی ئه‌مریكا دیدارو چاوپێكه‌وتنی سیاسیی و رۆژنامه‌وانیم هه‌بوه‌و له هه‌ڵوێست و رێنوێنییه‌كانی سوودی زۆرم بینیوه. خوالێخۆشبوو سه‌ناتۆر جۆن مه‌ككین دۆستێكی راسته‌قینه‌ی كوردستان و پشتیوانێكی قایمی پێشمه‌رگه بوو.\nده‌توانم ڕاشكاوانه بێژم كه جۆن مه‌ككین يه‌كێك بوو له پشتيوانه سه‌ره‌كييه‌كانى دۆزى ره‌وای كوردستان له كۆنگرێسى ئه‌مه‌ريكا و به‌رده‌وام پشتیوانی بۆ كوردو كوردستان به پانه‌وه ده‌ربڕیوه.\nكورته‌یه‌ك له هه‌ڵوێشته‌كانی جۆن مه‌ككین ده‌رباره‌ی كوردستان و پێشمه‌رگه:\n١٠ی مای ٢٠١١:\nجۆن مه‌ككين، ئه‌و كات پاڵێوراوى پارێزگاره‌كان بوو، سه‌ردانى شارى هه‌ولێرى كردو دواى كۆبوونه‌وه‌ى له‌گه‌ڵ سه‌رۆك بارزانى، داواي كرد، په‌له بكرێت له پێكهێنانى كابينه‌ى نوێى حكومه‌تى عێراق و وتی: بارزانى رۆڵێكى سه‌ره‌كى هه‌يه له هه‌موو ئه‌و لێكتێگه‌يشتنانه‌ى له عێراقدا دێنه ئاراوه.\n١٠ی ئاگوستی ٢٠١٤:\nجۆن مه‌ككين له وتووێژێك دا له‌گه‌ڵ كاناڵی سی ئێن ئێن، ره‌خنه‌ى له سياسه‌تى ئۆباما سه‌باره‌ت به داعش گرت و رايگه‌ياند، بۆردومانى ئه‌مه‌ريكا بۆ سه‌ر داعش كاريگه‌رييه‌كى ئه‌وتۆى نييه‌و پێويسته كورد له عێراق و سووريا راسته‌وخۆ پڕ چه‌ك بكرێن.\nپێويسته چه‌ك و ته‌قه‌مه‌نى سه‌ربازى به په‌له ره‌وانه‌ى هه‌ولێر بكه‌ين و پشتگيرى هێزى پێشمه‌رگه بكه‌ين بۆ ئه‌وه‌ى بتوانێت به‌ره‌نگارى داعش ببێته‌وه.\n٢٧ دێسێمبه‌ری ٢٠١٤:\nمه‌ككین له لێدوانێكدا بۆ كه‌ناڵى ئه‌لحوڕه‌ى ئه‌مه‌ريكايى رايگه‌ياند، پێويسته هه‌ولێر و به‌غدا هه‌ماهه‌نگيان زياتر بكه‌ن بۆ به‌ره‌نگاربوونه‌وه‌ى داعش.\nمه‌ككین رايگه‌ياند، هێزى پێشمه‌رگه له سوپاى عێراق به تواناتره‌و سوپاى عێراق له ئاستى پێويستدا نييه.\n٢٩ی ئۆكتۆبه‌رى ٢٠١٦\nمه‌ككین ره‌خنه‌ى توندى له بۆردومانى فڕۆكه‌كانى توركيا بۆ سه‌ر هه‌رێمى كوردستان و رۆژئاواى كوردستان گرت و رايگه‌ياند، كورد له شه‌ڕى دژ به داعش هاوپه‌يمانێكى به‌هێزى ئه‌مه‌ريكان و ئه‌و بۆردومانانه سه‌قامگيرى نێوچه‌كه ده‌شێوێنن.\n١٥ى جانه‌وه‌ری ٢٠١٧\nمه‌ككین داوايكرد، ئه‌مه‌ريكا راسته‌وخۆ هێزى پێشمه‌رگه له هه‌رێمى كوردستان پڕ چه‌ك بكات به بێ ئه‌وه‌ى بگه‌ڕێته‌وه بۆ به‌غدا و ره‌زامه‌ندى له به‌غدا وه‌ربگرێت.\n٢٣ی فێبراواری ٢٠١٧\nمه‌ككین سه‌ردانى رۆژئاواى كوردستانى كردو پشتيوانى بۆ تێكۆشانى هێزه كوردييه‌كان دژ به داعش دووپاتكرده‌وه.\n١٦ى ئۆكتۆبه‌رى ٢٠١٧\nهاوكات له‌گه‌ڵ له‌شكركێشى سوپا و حه‌شدى شه‌عبى به‌ره‌و ناوچه كوردستانييه‌كان و كه‌ركووك، جۆن مه‌ككین هۆشدارى دايه عه‌بادى و حكومه‌تى عێراق و رايگه‌ياند، به‌كارهێنانى چه‌كى ئه‌مه‌ريكايى له دژى كورد ئه‌نجامى كاره‌ساتبارى ده‌بێت بۆتان و باشتره له‌و په‌يامه‌مان به باشى تێبگه‌ن.\nدواى رووداوه‌كانى ١٦ی ئۆكتۆبه‌ر و داگيركرانى به‌شێكى خاكى كوردستان له لايه‌ن میلیشیای شێىعه‌وه، مه‌ككین داواى له ئيداره‌ى تره‌مپ كرد ستراتيژێكى نوێ دابڕێژێت و پشتيوانى به‌هێز له كورد بكات و رێگرى له بڵاوبوونه‌وه‌ى هه‌ژموونى ئێران له رۆژهه‌ڵاتى نێوه‌ڕاست به تايبه‌تى له عێراق و سووريا بكات. راشيگه‌ياند، ئه‌و چه‌كه‌ى ئه‌مه‌ريكا داويه‌تى به عێراق بۆ شه‌ڕكردنه دژى داعش نه‌ك به‌كارهێنانى له دژى كورد.\n٣١ی ئۆكتۆبه‌رى ٢٠١٧\nمه‌كين رايگه‌ياند، بارزانى پياوى ده‌وڵه‌تدارییه‌و كورد دۆستى راسته‌قينه‌ى واشنتنن.\nمه‌كين ستايشى رۆڵ و رێڕه‌وى ژيانى سياسى سه‌رۆك بارزانى كرد و رايگه‌ياند، بڕياره‌كه‌ى بارزانى بۆ درێژنه‌كردنه‌وه‌ى ويلايه‌تى سه‌رۆكايه‌تييه‌كه‌ى، بڕيارێكى ئازايانه‌يه‌و بڕيارى پياوێكه كه رێڕه‌وى ژيانى پڕ له تێكۆشانه له پێناو مافى نه‌ته‌وه‌كه‌ى و بارزانى كه‌سايه‌تييه‌كى بوێره‌و ته‌مه‌نى له پێناو ئامانجى نه‌ته‌وه‌كه‌ى ته‌رخانكردووه.\nهيواشى خواست، هه‌رێمى كوردستان له دوژمنكارى دره‌ودراوسێكانى پارێزراو بێت.\nله وته‌يه‌كدا كه له به‌رده‌م كۆنگرێس پێشكه‌شی كرد، مه‌ككین پشتيوانى له كورد و هه‌رێمى كوردستان كرد و رايگه‌ياند، ئێران له رێى فه‌يله‌قى قودسى سه‌ر به قاسم سوله‌يمانييه‌وه ده‌يه‌وێت ناكۆكى له نێوان كورد و به‌غدا درووست بكات و هه‌ڵبژاردنى داهاتووى عێراق بكاته ده‌رفه‌تێك بۆ به‌هێزكردنى هه‌ژموونى خۆى.\nمه‌ككين سه‌باره‌ت به بێده‌نگى ئيداره‌ى تره‌مپ له ئاست رووداوه‌كانى شازده‌ى ئۆكتۆبه‌ر ره‌خنه‌ى له‌و ئيداره‌يه گرت و گوتى: ناڕوونى سياسه‌تى تره‌مپ له عێراق و سووريا رێى خۆشكردووه بۆ پڕكردنه‌وه‌ى بۆشاييه‌كه له لايه‌ن ميليشيا ئێرانييه‌كانه‌وه.\nمه‌ككین به يه‌كێك له به‌رهه‌ڵستكاره تونده‌كانى سياسه‌تى ده‌ره‌وه‌و سه‌ربازى سه‌رۆكى ئه‌مه‌ريكا، دۆناڵد تره‌مپ هه‌ژمار ده‌كرا و ره‌خنه‌ى زۆريشى له تره‌مپ ده‌گرت به هۆى ئه‌و چاوپێكه‌وتنه‌ى له‌گه‌ڵ ڤلاديمێر پوتن ئه‌نجاميدا، به‌و پێيه‌ى پوتن، مه‌كينى وه‌ك دوژمنى دێرين ناوده‌بات.\nمه‌ككین و كۆماری ئیسلامی ئێران:\nمه‌ككین به توندی دژی كۆماری ئیسلامی بوو، ناوبراوی سیاسه‌تی تارانی به هۆكاری ناسه‌قامگیری رۆژهه‌ڵاتی نێوه‌راست ده‌زانی و له‌سه‌ر ئه‌م بنه‌مایه پشتیوانی روو به روو بوونه‌وه‌ی ئێرانی له هه‌موو مه‌یدانه‌كان دا ده‌كرد. ته‌نانه‌ت ساڵی ٢٠٠٧، له كۆرێك دا باسی له‌وه كرد كه ئه‌گه‌ر ببێته سه‌رۆكی ئه‌مریكا ئه‌وه ئێران بۆردومان ده‌كات.\nهه‌روه‌ها له مانگی فیوریه‌ی ٢٠٠٨دا، وتی: « ئه‌من هه‌روه‌ها له‌سه‌ر ئه‌و باوه‌ره‌م كه سێبه‌ری نیگرسی زێده‌خوازی ئێران به درێژایی مێژوو به‌سه‌ر ئه‌و نێوچه‌وه قورسایی ده‌كات و من دژی ئه‌مه‌م.»\nهه‌روه‌ها مه‌ككین له ساڵی ٢٠٠دا، كۆماری ئیسلامی به رێژیمێكی سه‌رشێت و ده‌سه‌ڵاتی شێته‌كان ناوبراو رایگه‌یاند: « جێگای داخه كه ده‌وڵه‌تی ئێران ناتوانێ له دونیای پێشكه‌وتوو جیهانی شارستانی دا، جێگای بێته‌وه.»\nمه‌ككین، توركیاو سوریا:\nجۆن مه‌ككین له ٢٧ی ئۆكتۆبری ساڵی ٢٠١٧دا، داوای راگرتنی هێرشه‌كانی توركیای بۆ سه‌ر هێزه كوردییه‌كانی رۆژئاوای كوردستان كردو وتی كه ئه‌و په‌لامارانه ده‌بێته هۆی ناسه‌قامگیری پتر.\nگوتیشی له مێژه گوتوومه هه‌ڵوێستی بێ كاریگه‌ری ئیداره‌ی ئۆباما ده‌رهه‌ق سوریا ده‌بێته هۆی كاره‌ساتێكی ستراتیژی به‌رامبه‌ر توركیا. له هه‌مان كاتیشدا هێرشی توركیا بۆ سه‌ر كوردانی سوریا ده‌بێته هۆی ناسه‌قامگیری و نیگه‌رانییه‌كان زیاتر ده‌كات.\nجۆن مه‌كین له كۆتایی به‌یاننامه‌كه‌دا وتبووی كه جه‌نگاوه‌رانی كورد له شه‌ڕی دژی داعش خواست و توانایی هاوبه‌شی خۆیان پیشاندا و به‌رده‌امبوونی هاوكاریمان له به‌رژوه‌ندیی ئاسایشی نه‌ته‌وه‌یی ئه‌مریكا و ولاتانی ناوچه‌یه له‌وانه توركیا. داوا له حكومه‌تی توركیا ده‌كه‌م خۆی له هێرش بۆ سه‌ر گرووپه كوردییه‌كان له سوریا بپارێزێت.\nجۆن مه‌ككین له دێسێمبه‌ری ٢٠١٦دا وتی" ئه‌وه‌ی له سووریا رووده‌دات له‌گه‌ڵ چه‌ند پرسێكی دیكه‌دا له جیهان، به بۆچوونی من ئاماژه‌یه بۆ دارووخانێكی چاوه‌ڕوانكراو له سیسته‌می جیهانی وه‌ك ئه‌و ره‌وشه‌ی له پاش جه‌نگی جیهانی دووه‌م جیهانی تێكه‌ووت، سه‌ربڕینی خه‌ڵك له حه‌له‌ب ده‌بینین به شێوه‌یه‌كی دڵ شكێن، ئه‌مه‌ش به‌هۆی سیاسه‌تی دووره‌په‌رێزی سه‌ركردایه‌تی ئه‌مریكاوه‌یه،چو‌نكه له‌و كاته‌ی ئه‌مریكا سه‌ركردایه‌تی به‌ڕێوه‌نه‌بات،خه‌ڵكانێكی دیكه سه‌ركردایه‌تی ده‌گرنه ده‌ست،بۆیه سه‌ربڕینه‌كان ده‌بینین. دڵم شكاوه له‌وه‌ی له حه‌له‌ب روویداوه،كۆمه‌ڵكوژی روویداوه،ئه‌مه یه‌كێكه له گه‌وره‌ترین كۆمه‌ڵكوژییه‌كانی وه‌ك ئه‌وانه‌ی سه‌ده‌ی بیسته‌م و داوای له ویلایه‌ته یه‌كگرتووه‌كانی ئه‌مریكا كرد،كارێكی زۆر بكات بۆ گه‌ڕانه‌وه‌ی پێگه‌ی خۆی و به‌رگریكردن له‌و قه‌یرانه. كاتێك ده‌ستبه‌سه‌رداگرتنی كه‌شتییه‌كان و هێرشه ئه‌لیكترۆنییه‌كان و بڕینی گه‌ردنی سوورییه‌كان و ئه‌و كاره‌ساتانه ده‌بینم له‌وێ رووده‌ده‌ن،ده‌كرێت بڵێم ئه‌مه ئاماژه‌یه‌كه بۆ داڕووخانی سیسته‌می جیهانی، كه پاش جه‌نگی جیهانی دووه‌م دامه‌زرا،ئه‌و سیسته‌مه‌ی كه زۆرترین كات ئاشتی و ئارامی به‌رهه‌مهێنا له مێژووی جیهاندا".\nله‌و دوایانه‌ش دا مه‌ككین پێ وابوو كه واشنگتن ده‌بێ مشوورێك له توندئاژۆیه‌كانی ئه‌ردۆان بخوات و به روونی ده‌یووت كه توركیا چیدی دۆستێكی متمانه پێكراو نیه‌و ته‌نانه‌ت داوای ده‌ركردنی باڵوێزی توركیای له واشنگتن كرد.\nكورته‌یه‌ك له ژیان و خه‌باتی جۆن مه‌ككین:\nمه‌ككین ساڵی ١٩٣٦ له‌دايك بووه و خێزانه‌كه‌ى له كه‌رتى هێزى ده‌ريايى ئه‌مه‌ريكا كاريان ده‌كردو پله‌ى باڵايان هه‌بووه. باوكى فه‌رمانده‌يه‌كى ناودارى سوپاى ئه‌مه‌ريكا بووه له ماوه‌ى شه‌ڕى ڤێتنامدا. باپيريشى هه‌ر فه‌رمانده‌يه‌كى به‌ناوبانگى سوپا بووه. دواى خوێندنى سه‌ره‌تايى و ناوه‌ندى له قوتابخانه‌يه‌كى سه‌ر به كڵێسه‌ى ئه‌سقه‌فييه‌ى ئه‌مه‌ريكى له ئه‌كاديمايى هێزى ده‌ريايى ئه‌مه‌ريكا له ئاناپۆلسى ويلايه‌تى مێريلاند خوێندوويه‌تى، وه‌ك چۆن باوك و باپيرى هه‌ر ئه‌و ئه‌كاديميايه‌يان ته‌واو كردبوو. له ١٩٥٨ ئه‌كاديمياكه‌ى ته‌واوكرد و دواتر فێرى فڕۆكه‌وانى بوو و له ١٩٦٠دا بووه يه‌كێك له فڕۆكه‌وانه‌كانى ئه‌مه‌ريكا له‌سه‌ر كه‌شتيگه‌لى ئه‌مه‌ريكايى سه‌ر ده‌رياى كاريبى و رۆژهه‌ڵاتى نێوه‌ڕاست.\nله ١٩٦٧دا نێردراوه بۆ ڤێتنام و فڕۆكه‌ى ئه‌ى٤ سكاى هۆكى ئه‌مه‌ريكى لێخوڕيوه.\nكاتێك له‌سه‌ر كه‌شتى فڕۆكه‌هه‌ڵگر بووه، له رووداوێكى ته‌قينه‌وه رزگارى بووه، كه ١٣٤ سه‌رباز به هۆيه‌وه كوژران و ژماره‌يه‌ك فڕۆكه ته‌قينه‌وه و مه‌ككین به بريندارى توانى فڕۆكه‌كه‌ى به‌جێبهێڵێت و رزگارى بێت. يه‌كێك بووه له ديله‌كانى شه‌ڕ له ڤێتنام و ماوه‌ی ٥ ساڵ گیراوه‌و به‌و هۆيه‌وه ناوبانگێكى نيشتيمانى بۆ درووست بوو. هۆليۆدى ئه‌مه‌ريكا چيرۆكى ژيانى مه‌ككينى له فيلمێكدا به‌رهه‌مهێناوه.\nكورته‌یه‌ك له خه‌سڵه‌ت و بيروڕا سياسييه‌كانى:\nله رووى ئاينييه‌وه هه‌ڵوێستى پارێزگارانه‌ى هه‌بووه. پشتيوانى بازرگانى ئازادى ده‌كردو و داواى سنووردانانى بۆ خه‌رجى ده‌وڵه‌ت كردووه. جيا له حزبه‌كه‌ى خۆيشى بۆچوونى تايبه‌تى هه‌بووه و دژى زۆرينه‌ى كۆمارييه‌كانيش وه‌ستاوه‌ته‌وه له كۆنگرێسدا و پرۆژه‌ى سياسیى سه‌ركه‌وتووى خستووه‌ته به‌رباس. به توندى ره‌خنه‌ى له ئيداره‌ى خراپى سه‌رۆكى ئه‌مه‌ريكا جۆرج بوش و وه‌زيرى به‌رگرييه‌كه‌ى دۆناڵد رامسفێڵد گرتووه له باره‌ى شه‌ڕى عێراقه‌وه. هه‌روه‌ها دژى سه‌ربازگه‌ى گوانتانامۆو به‌كارهێنانى ئه‌شكه‌نجه بووه بۆ لێكۆڵينه‌وه له گیراوه‌كان.\nسه‌ره‌ڕاى هه‌ڵوێسته دژه‌كانى له نێو گه‌لى ئه‌مه‌ريكا به هۆى رابردووه‌كه‌يه‌وه به‌رده‌وام وه‌ك كه‌سێكى سه‌رڕاست ناوى براوه..\nله نێوخۆى ئه‌مه‌ريكا دژى ئه‌وه بوو چه‌كى سووك به ده‌ست خه‌ڵكه‌وه بێ. هاوڕێ بوو له‌گه‌ڵ هێشتنه‌وه‌ى مافى په‌نابه‌رێتى و وه‌رگرتنى ره‌گه‌زنامه‌ى ئه‌مه‌ريكا. داواى پاراستنى ژينگه و رووبه‌ڕووبوونه‌وه‌ى مه‌ترسييه‌كانى گه‌رمبوونى گۆى زه‌وى ده‌كرد، كه ئيداره‌ى بوش دژى وه‌ستابوويه‌وه.\nبه هۆى ئه‌و تايبه‌تمه‌ندييانه‌يه‌وه، له نێو دێموكرات و كۆمارييه‌كاندا كه‌سێكى رێزلێگيراو بوو. كاتێكيش ئه‌و پشتيوانى له سياسه‌تى بوش به‌رامبه‌ر به عێراق كرد، له نێو كۆمارييه‌كاندا پێگه‌ى زياتر هه‌ڵكشا و بووه پشتيوانێكى به‌هێز بۆ سیاسه‌ته‌كانی سه‌رۆك بوش.\nله هه‌ڵبژاردنى ٢٠٠٨ی سه‌رۆكایه‌تی ئه‌مه‌ريكا، مه‌ككين پاڵێوراوى كۆمارييه‌كان بوو بۆ ركابه‌رى باراك ئۆباماى دێموكراته‌كان و به رێژه‌ى %٤٧.٦ به‌رامبه‌ر به %٤٤.٨ له پێشه‌وه‌ى ئۆباما بوو، به‌ڵام دواى دوو مانگ ئۆباما به رێژه‌ى %٥٠.٨ كه‌وته پێش مه‌ككين و له ئاكام دا سه‌ركه‌وت. به‌و جۆره مه‌كين له ئه‌نجوومه‌نی پيران مايه‌وه، كه له ١٩٨٧، بۆ ماوه‌ی شه‌ش ده‌وره، ئه‌ندام بووه تێيدا.\nجۆن مه‌ككین له ئه‌نجوونی پیران، سه‌رۆكی لێژنه‌كانی بازرگانی، كاروباری سوورپێسته‌كان و له ساڵی ٢٠١٥ به دواوه سه‌رۆكی لێژنه‌ی هێزه چه‌كداره‌كان بوو. ناوبراو به ده‌یان په‌رتووكی چاپ و بڵاو كردۆته‌وه‌و باوكی ٧ منداڵ بوو.\nیادو ناوی به‌رزو به‌رێز بێ.


QALLAT - ئەحمەد کانى لەگەڵ پارێزەران و مافپەروەران:"سەنگى قوربانیدانەکانمان زۆر لە داواکاریەکانمان گەورەترە\nئەحمەد کانى لەگەڵ پارێزەران و مافپەروەران:"سەنگى قوربانیدانەکانمان زۆر لە داواکاریەکانمان گەورەترە\nئەحمەد کانى لەگەڵ پارێزەران و مافپەروەرانى هەولێر دەڵێ:"سەنگى قوربانیدانەکانمان زۆر لە داواکاریەکانمان گەورەترەو گشتپرسى و داواکارى بۆ سەربەخۆیى خواستى تەواوى گەلى کوردستانە بە تەواوى هێزو لایەنە سیاسیەکان و پێکهاتەو نەتەوە جیاوازەکان.\nئێوارەى ئەمڕۆ سێ شەممە 1 ى ئابى 2017،بەڕێز ئەحمەد کانى ئەندامى ئەنجوومەنى سەرکردایەتى و بەرپرسى لقى دووى پارتى دیموکراتى کوردستان بە ئامادەبوونى محەمەد خەلیل کارگێڕى لقى دوو و مەریوان قەرەنى بەرپرسى نووسینگەى ڕێکخستنى مافپەروەران لەگەڵ ژمارەیەکى زۆرى مافپەروەرو پارێزەرانى سەر بە ڕێکخستنى نووسینگەى مافپەروەران لە بارەگاى لقى دوو کۆبوەوە.\nلەو کۆبوونەوەیەدا بەرپرسى لقى دوو باسى ڕۆڵى کاریگەرى پارێزەران و مافپەروەرانى کرد لە نووسینەوەى یاساکانى پەرلەمانى کوردستان پاش ڕاپەڕینە مەزنەکەى ساڵى 1991،دواى ئەوەش دانانى یاسا و جومگەکانى دەسەڵات و حکومڕانى لە هەرێمى کوردستان.\nلە تەوەرێکى دیکەى کۆبوونەوەکەدا بەرپرسى لقى دوو باسى ئەو دەستوورەى حکومەتى عێراقى کرد کە سەرکردایەتى کوردستان دواى ساڵى 2003 ڕۆڵێکى سەرەکى هەبوو لە نووسینەوەى و بەپێى ئەو دەستوورەش گەلى کوردستان ڕازى بوو بەوەى بە شەراکەت لە عێراقدا لەگەڵ هەموواندا بژیت و مافەکانى بپارێزرێت،بەڵام تەواوى ئەو مافانەى کە لە دەستوورەکەدا بۆ گەلى کوردستان ئاماژەى بۆ کرابوو پێشێل کران بۆیە گەلى کوردستان بڕیاریدا کۆتایى بەو شەراکەتە بێنێ لەگەڵ عێراق و ببێتە دراوسێیەکى باش بۆى.\nلەبارەى ئەو دەنگۆیانەى گوایە دروستبوونى دەوڵەتێکى سەربەخۆ لە ناوچەکە دەبێتە هۆکارى نا ئارامى و سەقامگیرى،بەرپرسى لقى دوو جەختى لەوە کردەوە کە سەربەخۆیى کوردستان دەبێتە هەوێنى ئارامى و سەقامگیرى لە ناوچەکە و ئاشکراشى کرد ئێستا پشتیوانی نێودەوڵەتى بۆ گشتپرسى خەڵکى کوردستان هەیەو ئەوانەى نەیارى ئەو پرۆسەیەشن،ئێستا تێگەیشتنێکى دیکەیان هەیە جیاواز لەوەى پێشووتر هەیانبوو.\nبەرپرسى لقى دوو بۆ پارێزەران و مافپەروەران دووپاتى ئەوەى کردەوە کە گشتپرسى و سەربەخۆیى مافى میللەتەو هیچ هێز و توانایەک نییە بتوانێ ئەو مافە لە گەلێک زەوت بکات کە بەدرێژایى نزیکەى سەدەیەک گەلى کوردستان خەباتى لەو پێناوەدا کردووەو قوربانى بۆى داوە.\nلە کۆتایى کۆبوونەوەکەشدا بەرپرسى لقى دوو داواى لە مافپەروەران و پارێزەران کرد هەرچى لە توانایاندایە بیکەن بۆ خزمەتکردنى هاوڵاتیان و پاراستنى سەروەرى یاسا لە هەرێمى کوردستاندا،دواى گوێگرتن لە ڕاو پێشنیازەکانیشیان، بەڵێنیدا ئەو کێشەو گرفتانە چارەسەر بکات کە لە کۆبوونەوەکە خرانە ڕوو.


نووچە نێت | ڕاستگۆیی بێ لایەنی| شه‌مخانى داواى ده‌كردنى حزبه‌كانى رۆژهه‌ڵاتى كوردستان له كازمى ده‌كات\nSeptember 2021 13 - 12:16:48\nجارێكى تر عه‌لى شه‌مخانى سكرتێرى ئه‌نجومه‌نى باڵاى ئاسایشى نه‌ته‌وه‌یى ئێران داواى له مسته‌فا كازمى سه‌رۆك وه‌زیرانى عێراق كردووه، هێزه‌كانى رۆژهه‌ڵاتى كوردستان ده‌ربكات، ئه‌مه‌یش دواى ئه‌و هێرشانه دێت كه له ماوه‌ى سێ رۆژ له‌سه‌ر یه‌كتر ئێران كردیه سه‌ر سنووره‌كانى هه‌رێمى كوردستان.\nماڵپه‌ڕى كه‌ناڵى ئه‌لعه‌ره‌بییه ئه‌مڕۆ دووشه‌ممه 13ى ئه‌یلوول بڵاوى كردووه‌ته‌وه عه‌لى شه‌مخانى سكرتێرى ئه‌نجومه‌نى باڵاى ئاسایشى نه‌ته‌وه‌یى ئیَران له دیدارێكدا له تاران داواى له مسته‌فا كازمى سه‌رۆك وه‌زیرانى عێراق كردووه، كار بۆ ده‌ركردنى ئه‌و هێزه كوردییانه‌ى ئێران بكات كه له هه‌رێمى كوردستانن.\nتا ئێستا هه‌ڵوێستى كازمى\nله‌سه‌ر داواكه‌ى ئێران روون نییه\nئاژانسى ته‌سنیمى ئێرانى ده‌قى قسه‌كه‌ى عه‌لى شه‌مخانى بڵاوكردووه‌ته‌وه كه حزبه‌كانى رۆژهه‌ڵاتى كوردستان به "تیرۆریست" ناو ده‌بات و ده‌ڵێ، "جموجۆڵیان زیاد بووه و مایه‌ى نیگه‌رانین و ناسه‌قامگیرى ئه‌منى له سنووره‌كانى نێوان عێراق و ئێران دروست ده‌كه‌ن و بۆیه ده‌بێت ئه‌وانه چه‌ك بكرێن و یه‌كسه‌ر له خاكى عێراق ده‌ربكرێن".\nجگه له‌مه هیچ زانیارییه‌كى تر له‌سه‌ر دۆسیه‌ى حزبه‌كانى رۆژهه‌ڵاتى كوردستان بڵاونه‌كراوه‌ته‌وه، كه‌چى وه‌ك پێشبینى ده‌كرا ئه‌م بابه‌ته له دیداره‌كه‌ى كازمى و به‌رپرسانى ئێران باس بكرێت و به‌ڵام تا ئێستا هه‌ڵوێستى كازمى به روونى له‌م دۆسیه‌یه ده‌رنه‌كه‌وتووه.\nمسته‌فا كازمى دوێنێ 12ى ئه‌یلوول گه‌یشته تاران، رۆژێك به‌ر له‌سه‌ردانه‌كه‌ى كازمى ئاژانسى سپوتنیكى رووسى پێشبینى كرد بوو، یه‌كێك له ئامانجه سه‌ره‌كییه‌كانى مسته‌فا كازمى بۆ ئێران دۆسیه‌ى حزبه‌كانى رۆژهه‌ڵاتى كوردستان بێت ، چونكه هه‌فته‌یه‌كه سوپاى پاسداران و هێزه‌كانى ئێران گوشار و هێرشه‌كانیان بۆ سه‌ر ئه‌و هێزانه و هه‌رێمى كوردستان زیاد كردووه.\nرۆژى دووشه‌ممه‌ى رابردوو محه‌مه‌د پاكپوور به‌رپرسى هێزه وشكانییه‌كانى سوپاى پاسداران رایگه‌یاند، ده‌بێت حزبه‌كانى رۆژهه‌ڵاتى كوردستان له هه‌رێمى كوردستان ده‌ربكرێت و هۆشداریشى به حكومه‌تى هه‌رێمى كوردستان و عێراق دا له‌وه‌ى ئێران به تووندى وه‌ڵامى ئه‌و هێزانه ده‌داته‌وه. دوو رۆژ دواتر واته رۆژى چوارشه‌ممه‌ى رابردوو به‌رپرسێكى تر به ناوى محه‌مه‌د ته‌قى به‌رپرسى باره‌گاى حه‌مزه له سوپاى پاسداران گوتى، "ئێمه چه‌ند جارێك داوامان له هه‌رێمى كوردستان كردووه، كه ده‌بێت ئه‌و هێزانه ده‌ربكرێن". ئه‌ویش هاوشێوه‌ى پاكپوور هه‌ڕه‌شه‌ى به‌كارهێنانى هێزى كرد.\nرۆژى پێنجشه‌ممه‌ى رابردوو هێزه‌كانى ئێران بۆردومانى ناوچه‌ى باڵه‌كایه‌تى و سیده‌كانیان كرد. دواتر دوو رۆژى تر ئێران بۆردومانى ئه‌و ناوچانه‌ى كرد. هه‌ر چه‌نده كاتێك به‌رپرسانى سوپاى پاسداران هه‌ڕه‌شه‌ى زاره‌كیان كرد، به‌رپرسانى حزبه‌كانى رۆژهه‌ڵات پێیانوایه بوو ئه‌و هه‌ڕه‌شانه‌ى ئێران ته‌نیا بۆ دروستكردنى فشاره، كه‌چى بۆردومانى سێ رۆژه‌كه سه‌رنجى میدیاكانى جیهانى راكێشا، به لێدوانه‌كه‌ى شه‌مخانیش ده‌رده‌كه‌وێت ئێران له‌سه‌ر هه‌ڕه‌شه‌كانى مكوڕه.\nسه‌رچاوه‌یه‌كى نزیك له حزبه رۆژهه‌ڵاتییه‌كان قسه‌ى بۆ ماڵپه‌ڕى ئه‌لعه‌ره‌بیه كردووه و ئاشكراى كردووه بۆردومانى سێ رۆژه‌ى ئێران هیچ زیانێكى گیانى نه‌بووه و به‌ڵام زیانێكى ماددى زۆرى هه‌بووه. ئاماژه‌ى بۆ ئه‌وه‌یش كردووه به درۆنه‌كان پێشتر ئێران چاودێرى ئه‌و ناوچانه‌ى كردووه.\nماڵپه‌ڕى ئه‌لعه‌ره‌بییه باس له‌وه ده‌كات ئه‌وه دووه‌مجاره عه‌لى شه‌مخانى ئه‌و داوایه بكات و پێشتریش له مانگى ئابى رابردوو له دیدارێكى له‌گه‌ڵ وه‌زیرى ده‌ره‌وه‌ى عێراق داواى ده‌ركردنى هێزه كوردییه‌كانى كردبوو.\nتاران پێشوازى له كازمى ده‌كات و میلیشیاكانیشى بۆردومانى هه‌ولێر ده‌كه‌ن\nوه‌ك ده‌رده‌كه‌وێت جیاواز له جاره‌كانى پێشوو، ئه‌م جاره دۆسیه‌ى هێزه كوردییه‌كان له سه‌ردانه‌كه‌ى كازمى بۆ تاران ئاماده‌یه و ته‌نانه‌ت رۆژنامه‌كانیش ئه‌مڕۆ كه باسى سه‌ردانه‌كه‌یان كردووه ئاماژه‌یه‌كیان به هه‌رێمى كوردستان و حزبه‌كانى رۆژهه‌ڵاتى كوردستان كردووه، له‌وانه رۆژنامه‌ى شه‌رق ئه‌وسه‌ت ئه‌مڕۆ راپۆرتێكى له‌سه‌ر سه‌ردانه‌كه‌ى كازمى بڵاوكردووه‌ته‌وه و له ناونیشانه‌كه‌ى هاتووه، "تاران پێشوازى له كازمى ده‌كات و میلیشیاكانیشى هه‌ولێر بۆردومان ده‌كه‌ن".\nشه‌رق ئه‌وسه‌ت باس له‌وه ده‌كات ئه‌و سه‌ردانه‌ى مسته‌فا كازمى چه‌ند كاتژمێرێك دواى هێرشه‌كه‌ى سه‌ربه فڕۆكه‌خانه‌ى هه‌ولێر بوو كه به دوو درۆن ئه‌نجام درا. رۆژنامه‌كه ده‌ڵێ ئه‌و هێرشه‌یش دواى ئه‌وه هات كه قاسم ئه‌عره‌جى راوێژكارى ئاسایشى نیشتمانى عێراق رایگه‌یاندبوو، كه ئاگربه‌ستیان له‌گه‌ڵ میلیشیاكان كردووه به‌وه‌ى ماوه‌یه‌ك هێرشه‌كانیان راده‌گرن.


ڕۆژانە چەندین فۆتۆگرافەر لە سەرتاسەری جیھاندا ژیانی خۆیان دەخەنە مەترسییەوە. ئەم فۆتۆگرافەرانە دەچنە مەیدانەکانەوە بۆ گواستنەوەی ھەواڵ لەسەر ململانێ و جەنگ و ڕووبەڕووبوونەوەکان بۆ خەڵکی. ئەگەر ئەم فۆتۆگرافەرە چاونەترسانە نەبن، چەندین مەسەلەی گرنگ ھەن کە ھەرگیز ناکەونە بەر دیدی خەڵکی و ون دەبن.\nلە خوارەوە لیستی ١٠ باشترین فۆتۆگرافەری جەنگ ھەن، کە دەبێت لەبارەی کارەکانیانەوە بزانیت.\n١٠. ڕۆجەر فێنتۆن\nفێنتۆن (٢٨ی ئازاری ١٨١٩ – ٨ی ئابی ١٨٦٩) فۆتۆگرافەرێکی بەریتانی بوو. لە ڕیزی فۆتۆگرافەرە جەنگییەکانی سەرەتادایە. دوای بەدەستھێنانی بڕوانامەی زانکۆ لە ھونەردا، حەزی بە تەکنەلۆجیای نوێ ھەبوو. لەو کاتەشدا، تەکنەلۆجیای نوێ فۆتۆگرافی دەگەیاند.\nلە نێوان ساڵانی ١٨٥١/١٨٥٢، دەستیکرد بە فۆتۆگرتن و سازکردنی پێشانگا بۆ فۆتۆکانی. لەوەوە بووە پێشڕەوی فۆتۆگرافیی بەریتانی. ھەروەھا ئەندامێکی دامەزرێنەری کۆمەڵەی شاھانەی فۆتۆگرافی بوو.\nلە ساڵی ١٨٥٤دا، چاپخانەی تۆماس ئاگنێوسەنز لە لەندەن، داوایان لێکرد ڕووداوەکانی قرم تۆمار بکات. بەم شێوەیە بووە یەکێک لەو فۆتۆگرافەرە چالاکانەی ڕووداوەکانی جەنگی قرمیان ڕووماڵ دەکرد.\nلەو کاتەدا کەرەستەی فۆتۆگرافی، قەبە و قورس بووە. ئەگەر بیویستایە فۆتۆی ھەر شتێک بگرێت، پێویستی بە ئەسپوعەرەبانەیەک و یاریدەدەرێک بوو کە وێنەی دوورمەودا بگرێت.\nبەھۆی ئەم سنووردارییەی کارەکەیەوە، تەنھا دەیتوانی وێنەی شتی جێگیر بگرێت. لەبەر ئەوە تەنھا وێنەی دەشتودەری دەگرت، بەوپێیەی نەیدەویست فۆتۆی مردووان بگرێت.\nفۆتۆکەی خوارەوە، فۆتۆی “دۆڵی تارمایی مەرگ”ـە، کە لەدوای ھێرشی لیوای سووک و شیعرەکەی تێنیسنەوە ناونراوە.\nھیچ سەرکەوتنێکی بازرگانیی ئەوتۆی بەم فۆتۆیانە بەدەست نەھێنا.\n٩. نیک ئوت\nئوت (٢٩ی ئازاری ١٩٥١) فۆتۆگرافەرێکی ڤێتنامی-ئەمەریکییە. کاری بۆ ئەسۆشیەیتد پرێس لە لۆس ئانجلس کردووە. خەڵاتی فۆتۆی ساڵی میدیای جیھانیی بەدەستھێنا لەسەر فۆتۆی “تیرۆری جەنگ”.\nوێنەکە ھەندێک منداڵ پیشان دەدات کە لە جەنگی ڤێتنام لە بۆمبارانی ناپاڵم ھەڵدێن. گرنگیی ئەم فۆتۆیەی بۆ ململانێکانی جەنگی ڤێتنام دەگەڕێتەوە، کە تێیدا منداڵێکی نۆ ساڵان دەبینین بە ڕووتوقووتی بەرەو ڕووی کامێراکە ڕادەکات.\nفۆتۆکە ڕەخنەی ئەوەی لێگیرا کە کچەکە بە ڕووتی پیشاندراوە. بەڵام ئوت یارمەتیی کچەکەی دابوو و پێش گواستنەوەی فیلمەکە گەیاندبوویە نەخۆشخانە. ئەمەش ئەوە دەگەیەنێت کە چۆن فۆتۆگرافەرانی جەنگ یارمەتیی ئەو کەسانەش دەدەن کە فۆتۆیان لێ دەگرن. ئەم فۆتۆیەی ئوت بووە براوەی خەڵاتی پولیتزەریش.\nنیک ئوت ئەوکاتەی ١٦ ساڵان بوو فۆتۆی بۆ ئاژانسی AP دەگرت. سەرەتای کارەکەشی دوای مردنی برایەکی، کە ئەویش فۆتۆگرافەری ئاژانسەکە بوو و ڕووماڵی جەنگەکەی دەکرد، دەستپێکرد.\nدواتریش بەردەوام بوو لە کارکردن بۆ ئاژانسەکە و ڕووماڵی تۆکیۆ، کۆریای باشوور و ھانۆی دەکرد. لە دواییشدا ساڵی ٢٠١٧ خانەنشین بوو.\n٨. مارگرێت بۆورک وایت\nبۆورک (١٤ی حوزەیرانی ١٩٠٤ – ٢٧ی ئابی ١٩٧١) یەکەم پەیامنێری مێینەی جەنگ بوو. یەکەم ژنیش بوو ڕێی پێدرا لە زۆنی جەنگدا و لە میانی جەنگی جیھانیی دووەمدا کار بکات.\nلە ساڵی ١٩٤١دا، بەرەو یەکێتیی سۆڤیەت ڕۆیشت، ئەو کاتەی ئەڵمانیا پەیمانی ھێرشنەکردنە سەر سۆڤیەتی شکاند. بۆورک تاکە فۆتۆگرافەری بیانی بوو لە مۆسکۆ، کاتێک سوپای ئەڵمانیا لەشکرکێشییەکەی دەستپێکرد. پەنای بردە بەر باڵوێزخانەی ئەمریکا و بە کامێراکەی فۆتۆی بۆمبارانکردنی مۆسکۆی گرت.\nلەگەڵ بەردەوامبوونی جەنگدا، لەگەڵ ھێزی ئاسمانیی ئەمریکیدا ڕۆیشت بۆ باکووری ئەفریقا. دوای ئەوە، چووە ڕیزەکانی سوپای ئەمریکا لە ئیتاڵیا و دواتریش ئەڵمانیا. لە ئیتاڵیا، چەندین جار دەستڕێژی گوللەی لێ کرا.\nحەزی ئەم فۆتۆگرافەرە لە خولیایەکەوە دەستیپێکرد. باوکی پاڵپشتی کرد، خۆیشی حەزی بە کامێرا کۆنەکان بوو. دوای مردنی باوکی، وازی لە خوێندنی ئاژەڵناسی ھێنا. لە چەندین کۆلێژی جیاجیادا تەراتێنی دەکرد، پێش ئەوەی لە زانکۆی کۆرنێڵ دەربچێت.\nلە ساڵی ١٩٢٨دا بوو کە بەتەواوی بووە فۆتۆگرافەر. ستۆدیۆیەکی بازرگانیی فۆتۆگرافی لە نیویۆرک کردەوە. پاش ساڵێک، بووە ئەندامی ستافی فۆتۆگرافەرانی گۆڤاری فۆرچیون تا ساڵی ١٩٣٥.\n٧. فیلیپ جۆنز گریفتیس\nجۆنز گریفیتس (١٨ی شوباتی ١٩٣٦ – ١٩ی ئازاری ٢٠٠٨) دەرمانسازی خوێندووە، نەوەک فۆتۆگرافی. لە شەفتی شەوانی کۆمپانیای بوتسی دەرمانسازی کاری دەکرد، شەفتی بەیانیانیش فۆتۆگرافەری (Guardian) مانچستەر بووە.\nتا ساڵی ١٩٦١یش بەتەواوی خۆی بۆ فۆتۆگرافی تەرخان نەکردبوو. لەو ساڵەدا بووە فۆتۆگرافەری (The Observer). یەکەم ئەرکی ئەوە بووە لە ساڵی ١٩٦٢دا بچێت بۆ جەزائیر. دوای ئەفریقاش، لە ساڵی ١٩٦٦دا چووە بۆ ڤێتنام. کاری بۆ ئاژانسی (Magnum) کردووە و ململانێ بەردەوامەکانی ڕووماڵ کردووە. ئاژانسەکە بۆی قورس بووە کارەکانی بڵاو بکاتەوە، بەوپێیەی لە وێنەکانیدا ھەست بە ھەڵوەشاندنەوەی کۆلۆنیالیزم لەو ناوچەیەدا دەکرێت. کاتێک فیلیپ ڕووماڵی پشووی جاکی کەنەدی، کوڕی جۆن کەنەدی، دەکات لە کەمبۆدیا، کارەکانی دەتەقنەوە. فرۆشی فۆتۆکانی ئەوەی بۆ دەڕەخسێنن لە ڤێتنام بمێنێتەوە.\nلە ساڵی ١٩٧١ ئەلبوومی دامەزراوەی ڤێتنام (Vietnam Inc.) بڵاودەکاتەوە. ئەم کتێبە ئەو تۆقین و ترسەی جەنگ و ژیانی گوندیی ڤێتنامییەکانی خستووەتەڕوو.\nجۆنز گریفیتس زۆر لێھاتوو بووە لە ڕووماڵکردنی جەنگ، بەشێوەیەک سەرۆکی ڤێتنامی باشوور لە سەرەتای لیستی ئەو ناوانەدا دایدەنێت کە نابێت ڕێیان پێ بدرێت بگەڕێنەوە وڵاتەکە.\nھێنری کارتێر برێسۆن لە بارەی گریفیتسەوە دەڵێت “لە سەردەمی فرانسیسکۆ گۆیاوە، ھیچ کەس ھێندەی فیلیپ جۆنز گریفیتس، بەباشی تابلۆی جەنگی نەکێشاوە”.\n٦. مۆیسس سامان\nسامان (١٩٧٤) فۆتۆگرافەرێکی ئیسپانی-ئەمەریکییە و لە تۆکیۆ نیشتەجێیە. یەکێکە لە ئەندامانی دەستەی فۆتۆگرافەرانی ئاژانسی (Magnum Photos) و “بە یەکێک لە پێشڕەوانی فۆتۆگرافەرانی جەنگیی نەوەی خۆی دادەنرێت”.\nسامان زیاتر بە فۆتۆکانی عێراقی دەناسرێت. ھەروەھا ڕووداوەکانی شۆڕشی لە میسڕ ڕووماڵ کردووە. کتێبەکەی، دیسکۆردیا (٢٠١٦) ئەم وێنانە پیشان دەدات، لەگەڵ شۆڕشی بەھاری عەرەبی.\nبەدەر لەو خەڵاتە زۆرانەی لەلایەن وێڵد پرێس فۆتۆ (World Press Photo) پێی دراوە، خەڵاتی وێنەی ساڵی نێوەدەوڵەتیشی وەرگرتووە. ھەروەھا خەڵاتی (Guggenhein Fellowship)یشی وەرگرتووە.\nماگنەم فۆتۆس لە ساڵی ٢٠١٠دا بانگھێشتی سامانی کرد تاوەکو بچێتە ڕیزی فۆتۆگرافەرانیان. لە ساڵی ٢٠١٤شدا بووە ئەندامی ئاژانسەکە.\n٥. ژواو سیلڤا\nسیلڤا (٩ی ئابی ١٩٦٦) فۆتۆگرافەرێکی جەنگیی پرتوگالییە و لە ئەفریقای باشوور لەدایک بووە. سیلڤا کۆتا ئەندامی یانەی بانگ بانگ بوو. ئەم گرووپە لە چەند فۆتۆگرافەرێک پێکھاتبوو کە ڕووماڵی ئەفریقای باشووریان دەکرد.\nژواو فۆتۆی کاتی ئازادبوونی نێڵسن ماندێلای گرتووە. لەگەڵ کیڤن کارتەردا کاری کردووە، کە فۆتۆکانی بوونە ھۆی مشتومڕ و دەمەقاڵێ لەنێو بینەرانیدا.\nسیلڤا لە چەندین ناوچەی جۆراوجۆری جیھاندا کاری کردووە؛ ئەفریقا، بەڵقان، ئاسیای ناوەڕاست، ڕووسیا و ڕۆژھەڵاتی ناوەڕاستیش.\nوەک زۆرینەی فۆتۆگرافەرانی دیکەی جەنگ، لە کاتی فۆتۆگرتندا بریندار بووە. لە ٢٣ی تشرینی یەکەمی ساڵی ٢٠١٠دا، لە نۆبەتی پشکنینێکی سەربازە ئەمریکییەکان لە قەندەھار، ئەفغانستان، سیلڤا پێ بە مینێکدا دەنێت و بەھۆیەوە ھەردوو قاچی لەدەست دەدات. لەنێوان کاتی تەقینەوەکە و بێھۆشبوونیدا، توانی سێ فۆتۆ بگرێت.\nژواو جارێکیان لەبارەی خۆیەوە وتی “من مێژوونووسێکم بە کامێرایەکەوە”.\n٤. تیم ھێتەرینگتۆن\nتیمۆسی ھێتەرینگتۆن (٥ی کانوونی یەکەمی ١٩٧٠ – ٢٠ی نیسانی ٢٠١١) فۆتۆجۆرناڵیستێکی بەریتانی بوو. لە کاتی ڕووماڵکردنی جەنگی لیبیا لە ساڵی ٢٠١١، بەھۆی تەقینەوەوە پارچەی بەرکەوت و گیانی لەدەستدا.\nھێتەرینگتۆن لەڕێی گەشتکردنی بۆ ھیندستان و چین و تبتەوە، بیرۆکەی فۆتۆگرافی بۆ ھات. چەندین ساڵ لە خوێندنگەیەکی شەوان فۆتۆگرافی خوێند. دواتریش لە کاردیف فۆتۆجۆرناڵیزمی خوێند.\nتیم بە فیلمە دۆکیومێنتارییەکەی بەناوی ڕێسرێپۆ (٢٠١٠) بەناوبانگ بووە. فیلمەکە بە ھاوبەشی لەگەڵ سێباستیان یونگەر کاری دەرھێنانی بۆ کرابوو. دۆکیومێنتارییەکە خەڵاتی مەزنی دەستەی داوەرانی فێستیڤاڵی فیلمی سەندانسی وەرگرت و ھەڵبژێردرا بۆ بردنەوەی خەڵاتی ئۆسکار.\nھێتەرینگتۆن چەندین خەڵاتی دیکەی بردووەتەوە، گرنگترینیشیان خەڵاتی وێڵد پرێس فۆتۆی ساڵی ٢٠٠٧ بوو.\n٣. دۆن مەککوڵن\nدۆن مەککوڵن (٩ی تشرینی یەکەمی ١٩٣٥)، ھەڵگری مەدالیای CBE و مەدالیای فەخریی کۆمەڵەی فۆتۆگرافەرە خانەدانەکان، فۆتۆفۆرناڵیستێکی بەریتانییە. بە فۆتۆی جەنگ و ململانێی شار دەناسرێت.\nدۆن وەک یاریدەدەری فۆتۆگرافەر دەستیپێکرد، ھاوکات لە ھێزی ئاسمانیی شاھانەشدا خزمەتی نیشتمانی دەکرد. لە تاقیکردنەوەی فۆتۆگرافەریدا دەرنەچوو، ئەمەش وای لێکرد زۆربەی کاتەکانی لە ژوورێکی تاریکدا بەسەر ببات.\nخاڵی وەرچەرخانی دۆن لە کارەکەیدا بۆ گرتنی فۆتۆی گرووپێکی شەقاوەی لەندەن و بڵاوکردنەوەیان دەگەڕێتەوە. زنجیرەی فۆتۆکانی لەژێر ناونیشانی “The Guvnors”دا بڵاو کردەوە، کە بە واتای کەڵەگاکان دێت.\nمەککوڵن لە کاری فۆتۆگرافی بەردەوام بوو، تا دواتر خۆی خستە ناو جەنگی ڤێتنام و ململانێی ئیرلەندای باکوور. لە ساڵی ١٩٦٨دا، کامێرا نیکۆنەکەی گوللەیەکی بەرکەوت، نیشانەکە لە خودی دۆن مەککوڵن گیرابوویەوە.\n٢. ڕۆبێرت کاپا\nڕۆبێرت کاپا (٢٢ی تشرینی یەکەمی ١٩١٣ – ٢٥ی ئایاری ١٩٥٤) فۆتۆگرافەر و فۆتۆجۆرناڵیستێکی ھەنگاری بوو. لەگەڵ فۆتۆگرافەری پیشەگەر گێردا تارۆی کاری کردووە.\nزۆر کەس کاپایان بە بەناوبانگترین فۆتۆگرافەری جەنگ داناوە لە مێژوودا. ھۆکاری بەناوبانگییەکەشی دەگەڕێتەوە بۆ مشتومڕە زۆروزەبەندەکان لەسەر فۆتۆکانی و شێوازی مردنەکەی.\nمەککوڵن لە بوداپێست لەدایک بووە، ھەر ئەوکات ھەستی بە ستەمکاریی سیاسیی ھەنگاری کردبوو و ئەمەش وای لێکردبوو بەرەو بەرلین ھەڵبێت. لەوێ چاوی بە سەرھەڵدانی ھیتلەر کەوت، ئەمەش وایکرد بەرەو پاریس بگوازێتەوە. لە پاریس چاوی بە گێرتا پۆھۆریلێ کەوت و لەگەڵیدا دەستیکرد بە کار.\nگێرتا ناوەکەی خۆی بە گێردا تارۆ گۆڕی. ئێندرێش ناوەکەی بە ڕۆبێرت کاپا گۆڕی، کە ناوەکەی لە تەکنیکی قرش لە فۆتۆگرافیی سەرشەقام وەرگرتووە. ھەردووکیان لەژێر ناوی کاپادا کارەکانیان بڵاو دەکردەوە، تا گێرتا ناوەکەی گۆڕی، دوای ئەوە کارەکانی بەجیا بڵاو دەکردەوە.\nڕۆبێرت کاپا ڕووماڵی پێنج جەنگی کردووە؛ جەنگی ناوخۆی ئیسپانیا، جەنگی دووەمی سینۆ-ژاپۆنی، جەنگی جیھانیی دووەم لە ئەورووپا، جەنگی ١٩٤٨ی نێوان دەوڵەتە عەرەبییەکان و ئیسرائیل، ھەروەھا جەنگی یەکەمی ئیندۆشینا. وێنەکانی بە ھەموو جیھاندا و لە گۆڤار و ڕۆژنامەکاندا بڵاو دەبوونەوە.\nسەرەڕای بەناوبانگییەکەی وەک یەکێک لە باشترین فۆتۆگرافەرەکانی جەنگ، بەڵام حکوومەتی کۆنەخوازی بەریتانیا ڕێیان لێ گرت ڕووماڵی جەنگی فاڵکلاند بکات.\n١. جەیمس ناچوەی\nجەیمس ناچوەی (١٤ی ئازاری ١٩٤٨) فۆتۆجۆرناڵیست و فۆتۆگرافەرێکی جەنگیی ئەمەریکییە. یەکێکە لەو فۆتۆگرافەرە جەنگییانەی زۆرترین خەڵاتیان وەرگرتووە. نەک تەنھا پێنج جار مەدالیای ئاڵتوونی ڕۆبێرت کاپای یانەی میدیای جیھانی وەرگرتووە، بەڵکو دوو خەڵاتی وێڵد پرێس فۆتۆشی وەرگرتووە.\nناچوەی ساڵی ٢٠٠٣، بەھۆی تەقینەوەی نارنجۆکێک لە بەغداد بریندار بوو. بەپێچەوانەی زۆرینەی ئەو کەسانەی ھەمان کاریان کردووە، ناچوەی بەختی ھەبوو و بەتەواوی چاک بووەوە.\nجەیمس لە تەمەنی ٣٦ ساڵییەوە بە گرێبەست کاری فۆتۆگرافی بۆ گۆڤاری تایمز کردووە. ھەروەھا کاری بۆ ئاژانسی بلاک ستار (١٩٨٠-١٩٨٥) و ئاژانسی ماگنەم فۆتۆز (١٩٨٦-٢٠٠١) کردووە.\nھاوکاریی دامەزراندنی ئاژانسی (VII Photo) (٢٠٠١-٢٠١١) کردووە، کە لە سەرتاسەری جیھاندا تایبەتمەند بوون لە ژانرەکانی دۆکیومێنتاری و فۆتۆگرافیی جەنگ.\nبەدەر لە ڕووماڵکردن و فۆتۆگرتنی ١١ی سێپتەمبەر، فۆتۆی لە ھەموو جیھاندا چرکاندووە. بەناوبانگترینی فۆتۆکانیشی، ئەوانەی جەنگی یوگزلافیا و جەنگی ئەفغانستان و شەڕەکانی چیچان بووە.\nمەیدانی دار لە سلێمانی\nڕاهێنەری ئەڵمانیا پلانی 2014 دووبارە دەکاتەوە\nڕاهێنەری هەڵبژاردەی ئەڵمانیا، یواکیم لۆوڤ لە بەکارخستنی سیستمی گەنجکردنەوەی پێکهاتەکانی ڕازی نییە و بڕیاریداوە یاریزانە ئەزمووندارەکانی بایرن میونشن…\nئەمشەو، چوارشەممە گەڕی شەشەم لە قۆناغی کۆمەڵەکانی چامپیۆنزلیگ بەردەوامدەبێت و چەندین یاریی چارەنوسساز ئەنجامدەدرێن. لە کۆمەڵەی دووەم، یانەی…\nڤێرنەر هەڵوێستی لەبارەی چێڵسی و بۆندی لوکاکو ئاشکراکرد\nهێرشبەری ئەڵمانی یانەی چێڵسی، تیمۆ ڤێرنەر پێیوایە گواستنەوەی ڕۆمێلو لوکاکو سوود بە یانەکە دەگەیەنێت و هیچ مەترسییەک لەسەر…


جلوبەرگی قوتابیان گۆڕانکاری بەسەردادێت بۆ ساڵی نوێی خوێندن\n: 2019/مارس/4 شه‌م\n: 3309 جار خوێنراوه‌ته‌وه\nبەڕێوەبەرایەتی پەروەردەی سلێمانی بەشی یاسایی ڕایدەگەیەنێت، بڕیارێكیان دەركردووە بۆ ساڵی نوێی خوێندن بۆ جلوبەرگی قوتابیان و گۆڕانكاری تێدا كراوە.\nئەمڕۆ چوارشەممە، 15ی ئایاری 2019، بەڕێوەبەرایەتی گشتی پەروەردەی سلێمانی بەشی كاروباری یاسایی نووسراوێکی بۆ پەروەردەکان ناردووە و تێیدا ڕایدەگەیەنێت، خوێندنی ساڵی 2019 و 2020 شێوازی جلوبەرگی قوتابخانەكان لە باخچەكان تا ئامادەیی دیاری كراوە.\nئاماژە بۆ ئەوەشکراوە، لیستی جلوبەرگی ساڵی داهاتووی بۆ باخچەی منداڵان بۆ كچان كراسی پەمەیی و لەگەڵ تەنوورە یان پانتۆڵی ڕەساسی دەبێت و بۆ كوڕان كراسی شین لەگەڵ پانتۆڵی ڕەساسی دەبێت.\nهاوکات هەر لە نووسراوەكە بۆ جلوبەرگی قوتابیانی قۆناغی ئامادەیی زانستی و وێژەیی و پیشەیی بۆ كچان لە پۆلی 10 و 11 و 12 تەنوورە یان پانتۆڵی ڕەش لەگەڵ كراسی سپی دەبێت و بۆ كوڕانیش پانتۆڵی ڕەش و لەگەڵ كراسی سپی دەبێت.\nبۆ جلوبەرگی قۆناغی بنەڕەتی كە پۆلی حەوت و هەشت و نۆیە، بۆ كچان تەنوورە یان پانتۆڵی نیلی لەگەڵ كراسی سپی دەبێت و بۆ كوڕان پانتۆڵی نیلی و كراسی سپی دەبێت.\nهەرچی قوتابیانی قۆناغی بنەڕەتیشە بۆ كچان تەنوورە یان پانتۆڵی ڕەساسی لەگەڵ كراسی سپی بۆ كوڕان پانتۆڵی ڕەساسی لەگەڵ كراسی سپی دیاری كراوە.\nسه‌ردانی ئه‌مڕۆ: 1,022\nسه‌ردانی ئه‌م هه‌فته‌یه: 30,221\nهه‌موو سه‌ردانه‌كان: 16,289,455


Курдипедиа - لە 3 مانگدا لە سووریا 700 هەزار کەس ئاوارە بوون\n📊 لە 3 مانگدا لە سووریا 700 هەزار کەس ئاوارە بوون | 🏷 Группа: Статистика и опросы | Язык статьи: 🏳 کوردیی ناوەڕاست | 👁🗨\nلە 3 مانگدا لە سووریا 700 هەزار کەس ئاوارە بوون\nلە دەستپێکی شەڕی سووریا هاتاکو ئیستا سەدان هەزارهاووڵاتیی مەدەنی گیانیان لەدەستداوە، لە سەرەتای ئەمساڵەوە زیاتر لە 700 هەزارکەس بەهۆی شەڕ و ئاڵۆزییەوە ماڵ و حاڵی خۆیان بەجێ هێشتووە و ئاوارەبوون.\nپانوس مۆومتزیس جێگری سەرۆکی ئەنجوومەنی هاوکاریی مرۆیی سووریا لە نەتەوەیەکگرتووەکان، بە هۆی درێژەکێشانی شەڕی سووریاوە نیگەرانییەکانی خۆی لەبارەی ئاوارەکان و زۆربوونیان خستەڕوو.\nمۆومتزیس دەستنیشانی کرد، لەسەرەتای ساڵی 2018 تاوەکو ئێستا 700 هەزار کەس ماڵ و حاڵی خۆیان بە جێهێشتووە. وئاشکرای کرد، نزیکەی 400 هەزار هاووڵاتی لە ئیدلب جێگیر بوون.\nمۆومتزیس باسی ئەوەشیکرد، بەهۆێ ئۆپراسیۆنی سەربازیی ڕژیمی ئەسەد بۆسەر غوتەی ڕۆژهەڵات 133 هەزار کەس کۆچیان کردووە، ئەوی کە ماوەتەوە خەڵکی عەفرینعەفرینن کە بە هۆی هێرشی داگیرکارانەی سوپای تورکیا لە عەفرین کۆچیان کردووە.\nلە ساڵی 2011 کە شەڕی سووریا دەستی پێکردووە، ژمارەی ئەو هاووڵاتییانەی لە سوریا ئاوارە بوون و ڕوویان لە وڵاتانی دیکە کردووە، 10 ملیۆن کەسی تێپەڕاندووە.\nتا ئیستا ئامارێکی ڕاست لە ژمارەی کوژراوانی شەڕی سووریا ئاشکرا نەبووە، بەڵام ڕیکخراوەی چاودێریی مافەکانی مرۆڤ لە سوریا، باس لە کوژرانی بەلانیکەم 340 هەزار هاووڵاتی دەکات.\nهەروەها بە هۆی شەڕی سووریاوە زیاتر لە 12 ملوێن کەس پێویستیان بە هاوکارییە.\n➕ Добавил (Naliya Ibrahim) на Apr 11 2018 9:45AM\n👁 Этот пункт был просмотрен раз 778


ANF | له قامیشلۆ یادی ٣ شه‌هیدی مێدیای ئازاد كرایه‌وه\nله قامیشلۆ یادی ٣ شه‌هیدی مێدیای ئازاد كرایه‌وه\nله قامیشلۆ یادی ٣ ڕۆژنامه‌وانی شه‌هید؛ هۆگر محه‌مه‌د، دلئیشان ئیبیش و ڕزگار ده‌نیز كرایه‌وه كه ساڵی ڕابردوو له كاتی ڕووماڵكردنی هه‌ڵمه‌تی گه‌رده‌لوولی جزیر له سنووری دێره‌زۆر به‌هۆی هێرشێكی خۆكوژیی چه‌ته‌كان شه‌هید بوون.\nهه‌ینی, 12 Oct 2018, 18:58\nبه ده‌ستپێشخه‌ریی یه‌كێتیی ڕاگه‌یاندنی ئازاد (YRA) له شه‌هیدگه‌ی ده‌لیل سارۆخان له شاری قامیشلۆ مه‌ڕاسیمی یادكردنه‌وه‌ی شه‌هیدانی مێدیای ئازاد هۆگر محه‌مه‌د، دلئیشان ئیبیش و ڕزگار ده‌نیز كرایه‌وه كه ڕێكه‌وتی ١٢ی تشرینی یه‌كه‌می ٢٠١٧ له كاتی ڕووماڵكردنی شه‌ڕی نێوان چه‌ته‌كانی داعش و شه‌ڕڤانانی هێزه‌كانی سووریای دیموكراتیك (قه‌سه‌ده)، به‌هۆی هێرشێكی خۆكوژیی چه‌ته‌كان شه‌هید بوون.\nمه‌ڕاسیمه‌كه به خوله‌كێك ڕێزگرتن له شه‌هیدان ده‌ستی پێكرد، دواتر دڵشاد جوودی یه‌كێك له به‌ڕێوه‌به‌رانی ئاژانسی هه‌واڵی هاوار (ئانها) وته‌یه‌كی پێشكه‌ش كرد و باسی تێكۆشانی سێ شه‌هیده‌كه‌ی كرد و گوتی: «ئه‌م شه‌هیدانه ڕووماڵی بارودۆخی كۆچبه‌رانیان ده‌كرد كه به‌هۆی دڕندایه‌تی داعش و ڕژێمی سووریا ڕایانده‌كرد. ئه‌وان له‌سه‌ر ڕێی ڕاستی درێژه‌یان به خه‌باتی خۆیان ده‌دا.»\nجوودی گوتیشی: «له ئه‌نجامی شكستی هێزه تاریكپه‌رسته‌كان كه نه‌یانتوانی له به‌رانبه‌ر سه‌ركه‌وتنی شه‌ڕڤانان خۆیان ڕاگرن، به ڕێبازی چه‌په‌ڵ و ئۆتۆمبێلی بۆمبڕێژكراو هێرشیان كرده سه‌ر كۆچبه‌ران و هاوڵاتییانی سیڤیلیان كردنه ئامانج. هه‌روه‌ها ئامانجی سه‌ره‌كیی ئه‌و هێزه تاریكپه‌رستانه په‌یامنێران بوون كه ڕاستییه‌كانیان ده‌گواسته‌وه و دڕندایه‌تیی چه‌ته‌كانیان ئاشكرا ده‌كرد. له ئه‌نجامدا ٣ په‌یامنێری ئاژانسه‌كه‌مان شه‌هید بوون.»\nدواتر هاوسه‌رۆكی یه‌كێتیی ڕاگه‌یاندنی ئازاد سیپان جان قسه‌ی كرد و گوتی: «ئه‌و هه‌ڵمه‌ته‌ی كه شه‌هیدان هۆگر محه‌مه‌د، دلئیشان ئیبیش و ڕزگار ده‌نیز تیایدا شه‌هید بوون، ئێستا به‌ره‌و كۆتایی ده‌چێت و كۆتایی به تێرۆر ده‌هێنرێت. توركیا هه‌موو هه‌وڵێك ده‌دات دڕندایه‌تیی خۆی له جیهان بشارێته‌وه، بۆیه ئازادیی ڕۆژنامه‌وانی پێشێل ده‌كات. پێویسته ئێمه قاره‌مانه‌تیی شه‌هیدانی ڕۆژنامه‌وانی له‌بیرنه‌كه‌ین. ئێمه به گه‌لی خۆمان ده‌ڵێین كه هه‌رگیز كامێرای هاوڕێیانمان له‌سه‌ر عه‌رد نامێنێته‌وه و به شوێنپێی ئه‌واندا ده‌چین.»\nله مه‌ڕاسیمه‌كه‌دا فه‌یسه‌ل محه‌مه‌د باوكی شه‌هید هۆگر محه‌مه‌د له میانه‌ی قسه‌كانیدا گوتی: «سه‌رم به‌رزه به شه‌هیدبوونی كوڕه‌كه‌م. ڕێی شه‌هیدبوون نابێته به‌شی هه‌موو كه‌س و له‌پێناو ئازادی پێویسته گیانی خۆمان فیدا بكه‌ین. من سه‌ره‌خۆشی له گه‌لی كورد و هه‌موو ڕۆژنامه‌وانان ده‌كه‌م.»


فراکسیۆنی سەوز: پێویستە حکومەتی ھەرێم ڕێز لەیاساو دادگاکان بگرێت\n04/03/2021 457 جار خوێنراوەتەوە\nفراکسیۆنی سەوز لە ئەنجومەنی پارێزگای سلێمانی لە پەیامێکدا رایدەگەیەنێت، دژی ھەموو دەستوەردانێکین لەکاروباری دادگاکان و جەخت لەسەروەری یاسا دەکەینەوەو پێویستە پێش ھەموولایەک حکومەتی ھەرێم خۆی ڕێز لەیاساو دادگاکان بگرێت بۆئەوەی ڕێگری لەئەنجامدانی تاوان بکرێت.\nپەیامی فراکسیۆنی سەوز لەئەنجومەنی پارێزگای سلێمانی\nوەک ئاشکرایە لە چەند ڕۆژی ڕابردوودا لەناو شاری سلێمانی بەچەقۆ ھێرش کرایە سەر پەرلەمانتارێکی کوردی ئەنجومەنی نوێنەرانی عێڕاق .\nوێڕای دەستخۆشیمان بۆ ھێزە ئەمنیەکانی سلێمانی کە توانییان لەماوەیەکی کەمدا تۆمەتباران بدۆزنەوەو ڕادەستی دادگایان بکەن، لەھەمان کاتدا پشتیوانی تەواوی خۆمان بۆ ئەو لێدوانەی بەڕێز (لاھور شێخ جەنگی) ھاوسەرۆکی یەکێتی نیشتمانی کوردستان ڕادەگەیەنین لەسەر ئەم کەیسە، وە دژی ھەموو دەستوەردانێکین لەکاروباری دادگاکان و جەخت لەسەروەری یاسا دەکەینەوەو پێویستە پێش ھەموولایەک حکومەتی ھەرێم خۆی ڕێز لەیاساو دادگاکان بگرێت بۆئەوەی ڕێگری لەئەنجامدانی تاوان بکرێت .\nفراکسیۆنی سەوز لەئەنجومەنی پارێزگای سلێمانی\nئه‌و كچه‌ی قورئانه‌كه‌ی سه‌ر شه‌قامی 100 مه‌تری هه‌ولێری هه‌ڵگرته‌وه قسه ده‌كات


چەند وڵاتێك چوونە نێو ساڵی 2022 - تۆڕی میدیایی خەڵک\nهەرچەندە لە زۆرێك لە وڵاتانی جیهان و ڕۆژهەڵاتی ناوەڕاست بەتایبەت، ئەمساڵ كەمتر لە 10 كاتژمێری ماوە و جیهان هەنگاو بۆ ساڵی ئایندە دەنێت، بەڵام چەند وڵاتێك پێیاننایە ساڵی داهاتووەوە.\nنیوزلەندا وەك یەكەم وڵات و بە نمایشێكی ڕوناكی پێینایە نێو ساڵی 2022 بەشێوەیەك كاتژمێر 2ی پاشنیوەڕۆی ئەمڕۆ بەكاتی هەولێر، بووە كاتژمێر 12ی شەو لەلای ئەوان و چوونە ناو 1ی كانوونی دووەمی 2022.\nهاوكات دوورگەی لاین ئایلاندز دووەم شوێنە لە گۆی زەوی پێی ناوەتە ساڵی 2022 كە جوگرافیاكەیان هێڵێكن لە دورگە پێكهاتوون و ژمارەیان نۆ دورگەیەو سەر بە لكیریباتیەو سێ دوورگەیە لە ڕووی سیاسیەوە سەر بەئەمەریكان.\nئەمەش لەكاتێكدایە، كاتژمێر 12ی ئەمشەو هەرێمی كوردستان پێدەنێتە نێو ساڵی 2022 و سبەینێ یەكەم ڕۆژی ساڵی نوێیە.\nهەرێمی كوردستان ژمارەیەكی زیاتری تووشبوون بە كۆرۆنا تۆماردەكات\n03 کانونی دووهەم 2022 4.51 pm


په‌له كردن و ورد نه‌بوونه‌وه له جێبه‌جێكردنی فه‌توا ببێته هۆی شڵه‌ژاون و په‌رێشانی.\nدانراوه له‌لایه‌ن: ده‌نگی ئیسلام ڕێكه‌وت: ١٠/٧/ ٢٠٠٦\nوه‌ڵام: گومانی تێدا نییه كه خۆێندنه‌وه‌و لێكوڵینه‌وه له ژیانی پێغه‌مبه‌ر(صلی الله علیه وسلم) پێویسته و واجبه له سه‌رمان، وه بنچینه‌ی هه‌موو بانگخوازێكه كه ئه‌بێت بكرێته په‌یڕه‌و و پڕۆگرامی ژیانی خۆمان، وه ئه‌و چاكترین پێشه‌نگی ئێمه‌یه، به‌ڵام جیاوازی هه‌یه له نێوان خۆبه‌ستنه‌وه‌ی حه‌رفی به كاتی بانگه‌وازه‌وه، به كات و قۆناغه‌كانیه‌وه، هه‌روه‌ك پێغه‌مبه‌ر (صلی الله علیه وسلم)كردویه‌تی، وه له نێوان ئه‌وه‌ی كه سه‌یری به‌روبومی قۆناغه‌كه و مه‌به‌ستی ئه‌و قۆناغه بكه‌م، ئه‌مه‌یان جیاوازه له‌وی تریان.\nid => 1148\nheadTitle => 'ژیاننامه‌ی پێغه‌مبه‌رو قۆناغه‌كانی بانگه‌واز.'\n[0.59 ms] SELECT `dangiislam_article`.* FROM `dangiislam_article` WHERE (((`dangiislam_article`.`id` = 1148)))\n[0.35 ms] UPDATE `dangiislam_article` SET `clicked` = ? WHERE (`dangiislam_article`.`id` = 1148)\n[0.46 ms] SELECT `dangiislam_article`.* FROM `dangiislam_article` WHERE (`dangiislam_article`.`id` = 1148) LIMIT 1\n[0.43 ms] SELECT `dangiislam_article`.* FROM `dangiislam_article` WHERE (id= '1148') AND (status='1') AND (title<>'0') LIMIT 1\n[31.76 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') ORDER BY `priority` desc, `id` desc LIMIT 4\n[38.06 ms] SELECT `dangiislam_article`.* FROM `dangiislam_article` WHERE (category_id = 236)\n[9.38 ms] SELECT `dangiislam_article`.* FROM `dangiislam_article` WHERE (category_id = 236) AND (id <> '1148') AND (status='1') ORDER BY `id` desc LIMIT 3\n[6.55 ms] SELECT `dangiislam_article_comment`.* FROM `dangiislam_article_comment` WHERE (approved = 'Y') AND (article_id='1148') ORDER BY `comment_id` desc, `featured` desc\n[29.5 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') AND (priority=1) LIMIT 4\n1.11.3/5.3.29 Variables Debug Not authorized 16 in 117.81 ms Registry (6)«